CELEX: 42012X0508(02)
Language: lt
Date: 1336435200000
Title: Jungtinių Tautų Europos ekonomikos komisijos (JT EEK) taisyklė Nr. 97. Suvienodintos transporto priemonių apsauginių signalizacijos sistemų (TPASS) ir variklinių transporto priemonių, atsižvelgiant į jų apsaugines signalizacijos sistemas (ASS), tvirtinimo nuostatos

8.5.2012   
            
            
               LT
            
            
               Europos Sąjungos oficialusis leidinys
            
            
               L 122/19
            
         Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html.
   Jungtinių Tautų Europos ekonomikos komisijos (JT EEK) taisyklė Nr. 97. Suvienodintos transporto priemonių apsauginių signalizacijos sistemų (TPASS) ir variklinių transporto priemonių, atsižvelgiant į jų apsaugines signalizacijos sistemas (ASS), tvirtinimo nuostatos
   Įtrauktas visas galiojantis tekstas iki:
   01 serijos pakeitimų 6 papildymo. Įsigaliojimo data – 2011 m. birželio 23 d.
   TURINYS
   TAISYKLĖ
   
               1.
            
            Taikymo sritis
         I dalis.   Transporto priemonių apsauginių signalizacijos sistemų patvirtinimas
   
               2.
            
            Apibrėžtys
         
               3.
            
            TPASS patvirtinimo paraiška
         
               4.
            
            Patvirtinimas
         
               5.
            
            Bendrosios specifikacijos
         
               6.
            
            Specialieji reikalavimai
         
               7.
            
            Veikimo parametrai ir bandymų sąlygos
         
               8.
            
            Instrukcijos
         
               9.
            
            TPASS tipo pakeitimas ir tipo patvirtinimo išplėtimas
         
               10.
            
            Gamybos atitiktis
         
               11.
            
            Baudos už gamybos neatitiktį
         
               12.
            
            Visiškai nutraukta gamyba
         
               13.
            
            Už patvirtinimo bandymus atsakingų technikos tarnybų ir administracijos padalinių pavadinimai ir adresai
         II dalis.   Transporto priemonės patvirtinimas atsižvelgiant į jos apsauginę signalizacijos sistemą
   
               14.
            
            Apibrėžtys
         
               15.
            
            Patvirtinimo paraiška
         
               16.
            
            Patvirtinimas
         
               17.
            
            Bendrosios specifikacijos
         
               18.
            
            Specialieji reikalavimai
         
               19.
            
            Bandymo sąlygos
         
               20.
            
            Instrukcijos
         
               21.
            
            Transporto priemonės tipo pakeitimas ir tipo patvirtinimo išplėtimas
         
               22.
            
            Gamybos atitiktis
         
               23.
            
            Baudos už gamybos neatitiktį
         
               24.
            
            Visiškai nutraukta gamyba
         
               25.
            
            Už patvirtinimo bandymus atsakingų technikos tarnybų ir administracijos padalinių pavadinimai ir adresai
         III dalis.   Imobilizatorių patvirtinimas ir transporto priemonės patvirtinimas atsižvelgiant į jos imobilizatorių
   
               26.
            
            Apibrėžtys
         
               27.
            
            Imobilizatoriaus patvirtinimo paraiška
         
               28.
            
            Transporto priemonės patvirtinimo paraiška
         
               29.
            
            Imobilizatoriaus patvirtinimas
         
               30.
            
            Transporto priemonės patvirtinimas
         
               31.
            
            Bendrosios specifikacijos
         
               32.
            
            Specialieji reikalavimai
         
               33.
            
            Veikimo parametrai ir bandymų sąlygos
         
               34.
            
            Instrukcijos
         
               35.
            
            Imobilizatoriaus tipo arba transporto priemonės pakeitimai ir tipo patvirtinimo išplėtimas
         
               36.
            
            Gamybos atitiktis
         
               37.
            
            Baudos už gamybos neatitiktį
         
               38.
            
            Visiškai nutraukta gamyba
         
               39.
            
            Pereinamojo laikotarpio nuostatos
         
               40.
            
            Už patvirtinimo bandymus atsakingų technikos tarnybų ir administracijos padalinių pavadinimai ir adresai
         PRIEDAI
   
               1 priedas.
            
            Pranešimas dėl transporto priemonių apsauginės signalizacijos sistemos (TPASS) tipo patvirtinimo, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiškai nutrauktos gamybos pagal Taisyklės Nr. 97 I dalį.
         
               1A priedas.
            
            Informaciniai dokumentai
         
               2 priedas.
            
            Pranešimas dėl transporto priemonių tipo patvirtinimo, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiškai nutrauktos gamybos, atsižvelgiant į transporto priemonių apsauginę signalizacijos sistemą, pagal Taisyklės Nr. 97 II dalį.
         
               3 priedas.
            
            Pranešimas dėl imobilizatoriaus tipo patvirtinimo, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiškai nutrauktos gamybos pagal Taisyklės Nr. 97 III dalį.
         
               4 priedas.
            
            Pranešimas dėl transporto priemonių tipo patvirtinimo, patvirtinimo išplėtimo, atsisakymo suteikti patvirtinimą, patvirtinimo panaikinimo arba visiškai nutrauktos gamybos, atsižvelgiant į jų imobilizatorių, pagal Taisyklės Nr. 97 III dalį.
         
               5 priedas.
            
            Patvirtinimo ženklų išdėstymas.
         
               6 priedas.
            
            Atitikties pažymėjimo pavyzdys.
         
               7 priedas.
            
            Įrengimo pažymėjimo pavyzdys.
         
               8 priedas.
            
            Keleivių salono apsaugos sistemų bandymas.
         
               9 priedas.
            
            Elektromagnetinis suderinamumas.
         
               10 priedas.
            
            Mechaniniu raktu valdomo jungiklio reikalavimai.
         1.   TAIKYMO SRITIS
   Ši taisyklė taikoma:
   
               1.1.
            
            
               I DALIS – transporto priemonių apsauginėms signalizacijos sistemoms (TPASS), skirtoms visam laikui įrengti M1 kategorijos transporto priemonėse ir tose N1 kategorijos transporto priemonėse, kurių didžiausia leidžiama masė neviršija 2 tonų (1).
            
         
               1.2.
            
            
               II DALIS – M1 kategorijos transporto priemonėms ir toms N1 kategorijos transporto priemonėms, kurių didžiausia leidžiama masė neviršija 2 tonų, atsižvelgiant į jų apsauginę (-es) signalizacijos sistemą (-as) (ASS) (1).
            
         
               1.3.
            
            
               III DALIS – imobilizatoriams, M1 kategorijos transporto priemonėms ir toms N1 kategorijos transporto priemonėms, kurių didžiausia leidžiama masė neviršija 2 tonų, atsižvelgiant į imobilizatorius (1).
            
         
               1.4.
            
            
               II ir III dalyse nurodytus įtaisus įrengti ne M1 arba N1 kategorijos transporto priemonėse, kurių didžiausia masė viršija 2 tonas, nėra privaloma, bet, jei toks įtaisas yra įrengtas, jis turi atitikti visas susijusias šios taisyklės nuostatas. Laikoma, kad pagal Taisyklės Nr. 116 III arba IV dalies nuostatas patvirtintos transporto priemonės atitinka šios taisyklės II arba III dalį.
            
         I DALIS.   TRANSPORTO PRIEMONIŲ APSAUGINIŲ SIGNALIZACIJOS SISTEMŲ PATVIRTINIMAS
   2.   APIBRĖŽTYS
   Šios taisyklės I dalyje:
   2.1.   transporto priemonės apsauginės signalizacijos sistema (TPASS)– tam tikro tipo (-ų) transporto priemonėje (-se) įrengti skirta sistema, rodanti, kad buvo įsibrauta į transporto priemonę arba kad jai buvo padarytas fizinis poveikis; šios sistemos gali užtikrinti papildomą transporto priemonės apsaugą nuo neteisėto naudojimo;
   2.2.   jutiklis– įtaisas, registruojantis pokytį, kuris galėjo būti sukeltas braunantis į transporto priemonę arba padarius jai fizinį poveikį;
   2.3.   perspėjimo įtaisas– įtaisas, signalizuojantis, kad buvo įsibrauta arba buvo padarytas fizinis poveikis;
   2.4.   valdymo įranga– transporto priemonės apsauginei signalizacijos sistemai (TPASS) įjungti, išjungti ir išbandyti bei pavojaus signalui į perspėjimo įtaisus nusiųsti būtina įranga;
   2.5.   įjungta– transporto priemonės apsauginės signalizacijos sistemos (TPAAS) būsena, kai pavojaus signalą galima perduoti perspėjimo įtaisams;
   2.6.   išjungta– apsauginės signalizacijos sistemos (AAS) būsena, kai pavojaus signalo negalima perduoti perspėjimo įtaisams;
   2.7.   raktas– įtaisas, suprojektuotas ir pagamintas taip, kad būtų galima valdyti blokavimo sistemą, kuri buvo suprojektuota ir pagaminta taip, kad ją būtų galima valdyti tik tuo įtaisu;
   2.8.   transporto priemonių apsauginės signalizacijos sistemos tipas– sistemos, kurių iš esmės nesiskiria šios pagrindinės savybės:
   2.9.   transporto priemonių apsauginės signalizacijos sistemos patvirtinimas– TPSS tipo patvirtinimas pagal reikalavimus, nustatytus 5, 6 ir 7 skirsniuose;
   2.10.   imobilizatorius– įtaisas, skirtas užtikrinti, kad transporto priemonė negalėtų nuvažiuoti varoma savo pačios variklio;
   2.11.   pavojaus signalizavimo įtaisas– įtaisas, leidžiantis asmeniui pasinaudoti transporto priemonėje įrengta apsaugine signalizacija pagalbai pasikviesti avarijos atveju;
   2.12.   sudedamoji dalis– įtaisas, kuriam taikomi šioje taisyklėje nustatyti reikalavimai, kuris yra skirtas naudoti kaip transporto priemonės dalis ir kurio tipas gali būti patvirtintas atskirai nuo transporto priemonės, jei šioje taisyklėje tokia galimybė aiškiai numatyta;
   2.13.   atskiras techninis mazgas– įtaisas, kuriam taikomi šioje taisyklėje nustatyti reikalavimai, kuris yra skirtas naudoti kaip transporto priemonės dalis ir kurio tipas gali būti patvirtintas atskirai nuo transporto priemonės, tačiau tik nuo vieno ar kelių nustatytų jos tipų, jei šioje taisyklėje tokia galimybė aiškiai numatyta.
   3.   TPASS PATVIRTINIMO PARAIŠKA
   
               3.1.
            
            
               TPASS patvirtinimo paraišką teikia TPASS gamintojas arba jo tinkamai įgaliotas atstovas.
            
         
               3.2.
            
            
               Paraiška dėl kiekvieno tipo TPASS turi būti pateikta kartu su IA priedo 1 dalyje nustatyto pavyzdžio informaciniu dokumentu, kuriame pateikiamas TPASS techninių charakteristikų aprašas, ir jos įrengimo kiekvienos markės ir tipo transporto priemonėje, kurioje ji yra skirta įrengti, būdas.
            
         
               3.2.1.
            
            
               Transporto priemonė (-s), kurioje (-iose) įrengta tvirtintino tipo TPASS ir kurią (-ias) parenka pareiškėjas, susitaręs su technikos tarnyba, atsakinga už patvirtinimo bandymus;
            
         
               3.2.2.
            
            
               trys instrukcijų egzemplioriai, atsižvelgiant į 8 skirsnio nuostatas.
            
         4.   PATVIRTINIMAS
   
               4.1.
            
            
               Jei pagal šią taisyklę patvirtinti pateikta TPASS atitinka 5, 6 ir 7 skirsnių reikalavimus, suteikiamas to TPASS tipo patvirtinimas.
            
         
               4.2.
            
            
               Kiekvienam patvirtintam tipui suteikiamas patvirtinimo numeris. Pirmieji du jo skaitmenys (šiuo metu 01, nes taikomi 01 serijos pakeitimai) rodo pakeitimų seriją, į kurią įtraukiami patys naujausi pagrindiniai techniniai taisyklės pakeitimai, galiojantys suteikiant patvirtinimą. Ta pati susitariančioji šalis negali to paties numerio priskirti kito tipo TPASS.
            
         
               4.3.
            
            
               Apie TPASS tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms susitariančiosioms šalims naudojant šios taisyklės I priede pateikto pavyzdžio blanką.
            
         
               4.4.
            
            
               Ant TPASS, atitinkančios pagal šią taisyklę patvirtintą TPASS tipą, pagrindinės (-ių) sudedamosios (-ųjų) dalies (-ių) lengvai pasiekiamoje vietoje, nurodytoje patvirtinimo blanke, pritvirtinamas gerai matomas tarptautinis patvirtinimo ženklas, kurį sudaro:
               
                           4.4.1.
                        
                        
                           apskritimas aplink E raidę, po kurios nurodomas skiriamasis patvirtinimą suteikusios šalies numeris (2);
                        
                     
                           4.4.2.
                        
                        
                           šalia 4.4.1 punkte nurodyto apskritimo įrašytas šios taisyklės numeris, po kurio rašoma R raidė, A, I arba AI simbolis, rodantis, ar sistema yra transporto priemonių apsauginė signalizacijos sistema, imobilizatorius ar abiejų įrenginių derinys, brūkšnelis ir patvirtinimo numeris.
                        
                     
                           4.4.3.
                        
                        
                           Patvirtinimo ženklas turi būti lengvai įskaitomas ir nenutrinamas.
                        
                     
                           4.4.4.
                        
                        
                           Šios taisyklės 5 priede pateikiami patvirtinimo ženklų išdėstymo pavyzdžiai.
                        
                     
         
               4.5.
            
            
               Užuot naudojus 4.4 punkte aprašytą patvirtinimo ženklą, galima suteikti kiekvienos parduodamos TPASS atitikties sertifikatą.
               Jeigu TPASS gamintojas transporto priemonės gamintojui tiekia patvirtintą nepažymėtą TPASS, kurią pastarasis įrengia kaip originalią įrangą tam tikro modelio arba modelių grupei priklausančiose transporto priemonėse, TPASS gamintojas transporto priemonės gamintojui pateikia tiek atitikties sertifikato kopijų, kiek jų reikia, kad tas gamintojas galėtų gauti transporto priemonės patvirtinimą pagal šios taisyklės II dalį.
               Jei TPASS sudaryta iš atskirų sudedamųjų dalių, jos pagrindinė (-s) sudedamoji (-osios) dalis (-ys) turi būti pažymėta (-os) informaciniu ženklu, o atitikties sertifikate turi būti pateiktas tų informacinių ženklų sąrašas.
               Atitikties pažymėjimo pavyzdys pateiktas šios taisyklės 6 priede.
            
         5.   BENDRIEJI TECHNINIAI REIKALAVIMAI
   
               5.1.
            
            
               Įsibrovus į transporto priemonę arba jai padarius fizinį poveikį, TPASS turi duoti perspėjimo signalą.
               Perspėjimo signalas turi būti garsinis, be to, gali būti įrengti regimieji perspėjimo įtaisai, signalizavimo radijo bangomis įtaisas arba pirmiau minėtų įtaisų derinys.
            
         
               5.2.
            
            
               TPASS turi būti suprojektuota, sukonstruota ir įrengta taip, kad transporto priemonė su įrengta TPSS atitiktų susijusius techninius reikalavimus, visų pirma elektromagnetinio suderinamumo (EMS).
            
         
               5.3.
            
            
               Jei TPASS pritaikyta perduoti signalą radijo bangomis, pvz., siekiant įjungti arba išjungti apsauginės signalizacijos įtaisą arba perduoti pavojaus signalą, ta sistema turi atitikti atitinkamus ETSI standartus (3), pvz., EN 300 220–1 V1.3.1. (2000–09), EN 300 220–2 V1.3.1. (2000–09), EN 300 220–3 V1.1.1. (2000–09) ir EN 301 489–3 V1.2.1. (2000–08) (įskaitant rekomendacinio pobūdžio reikalavimus). Apsauginei signalizacijos sistemai įjungti ir išjungti skirtų radijo signalų dažnis ir didžiausia spinduliavimo galia turi atitikti CEPT/ERC (4) rekomendaciją Nr. 70–03 (2000 m. vasario 17 d.) dėl mažojo nuotolio įtaisų naudojimo. (5)
               
            
         
               5.4.
            
            
               Transporto priemonėje įrengus TPSS, ši neturi turėti įtakos transporto priemonės eksploatacinėms charakteristikoms (jei sistema neįjungta) arba saugiam tos transporto priemonės veikimui.
            
         
               5.5.
            
            
               TPASS ir jos sudedamosios dalys neturi įsijungti netyčia, ypač veikiant transporto priemonės varikliui.
            
         
               5.6.
            
            
               TPASS gedimas arba elektros energijos tiekimo tai sistemai triktis neturi pakenkti saugiam transporto priemonės veikimui.
            
         
               5.7.
            
            
               TPASS, jos sudedamosios dalys ir šių dalių valdomi komponentai turi būti suprojektuoti, pagaminti ir įrengti taip, kad būtų kuo labiau sumažintas pavojus, jog kas nors galėtų greitai ir nepastebimai, pvz., pigiais, nesunkiai paslepiamais arba laisvai įsigyjamais įrankiais, įranga arba gaminiais, sutrikdyti TPASS, jos sudedamųjų dalių ir šių dalių valdomų komponentų veikimą arba juos sugadinti.
            
         
               5.8.
            
            
               TPASS įjungimo ir išjungimo priemonės suprojektuojamos taip, kad nebūtų pažeisti Taisyklėje Nr. 18 nustatyti reikalavimai. Leidžiama naudoti šioje taisyklėje nurodytas sudedamųjų dalių elektros jungtis.
            
         
               5.9.
            
            
               Sistema turi būti išdėstyta taip, kad įvykus vienos perspėjimo signalo grandinės trumpajam jungimui, nebūtų sutrikdyti kiti signalizacijos sistemos veikimo aspektai, išskyrus trumpuoju jungimu sujungtą grandinę.
            
         
               5.10.
            
            
               TPASS gali turėti imobilizatorių, kuris turi atitikti šios taisyklės III dalies reikalavimus.
            
         6.   KONKRETŪS TECHNINIAI REIKALAVIMAI
   6.1.   Apsaugos zona
   6.1.1.   Specialūs reikalavimai
   TPASS turi bent nustatyti, kad buvo atidarytos transporto priemonės durys, variklio dangtis ir bagažinė, ir apie tai signalizuoti. Sugedus šviesos šaltiniams, pvz., keleivių salono šviesoms, arba juos išjungus, kontrolė neturi pablogėti.
   Leidžiama naudoti papildomus jutiklius, kuriais veiksmingai pateikiamas vaizdas ir (arba) informacija, pvz.:
   
               a)
            
            
               apie įsibrovimą į transporto priemonę, pvz., keleivių salono ar langų stiklų kontrolės įtaisus, įsilaužimo per bet kurią įstiklintą vietą jutiklius, arba
            
         
               b)
            
            
               apie mėginimą pavogti transporto priemonę, pvz., transporto priemonės polinkio kampo jutiklį,
            
         tačiau reikia atsižvelgti į priemones, neleidžiančias įsijungti be priežasties pavojaus signalui, t. y. netikro pavojaus signalui (žr. 6.1.2 punktą).
   Jei šie papildomi jutikliai apie pavojų signalizuoja ir po įsibrovimo (pvz., sudaužius įstiklintą vietą) arba paveikus išorės veiksniui (pvz., vėjui), vieno iš pirmiau minėtų jutiklių įjungtas pavojaus signalas per tą patį TPASS veikimo laikotarpį neturi įsijungti daugiau kaip 10 kartų.
   Šiuo atveju transporto priemonės naudotojas, teisėtai išjungdamas sistemą, riboja veikimo trukmę.
   Tam tikrų rūšių papildomus jutiklius, pvz., keleivių salono kontrolės įtaisą (ultragarsinį, infraraudonųjų bangų) arba transporto priemonės polinkio kampo jutiklį ir t. t., galima specialiai išjungti. Šiuo atveju kiekvieną kartą prieš įsijungiant TPASS turi būti atlikti atskiri specialūs veiksmai. Turi būti neįmanoma išjungti jutiklių, jei signalizacijos sistema tebėra įsijungusi.
   6.1.2.   Apsauga nuo netikro pavojaus signalo
   6.1.2.1.   Tinkamomis priemonėmis, pvz.:
   
               a)
            
            
               mechaninėmis bei konstrukcinėmis ir elektros grandinės projektavimo priemonėmis, atsižvelgiant į sąlygas, būdingas variklinėms transporto priemonėms,
            
         
               b)
            
            
               parenkant ir taikant transporto priemonių apsauginės signalizacijos sistemos ir jos sudedamųjų dalių veikimo ir valdymo principus,
            
         užtikrinama, kad įjungta arba išjungta TPASS negalėtų įjungti be priežasties pavojaus signalo dėl:
   
               a)
            
            
               fizinio poveikio transporto priemonei: 7.2.13 punkte nurodytas bandymas;
            
         
               b)
            
            
               priežasčių, susijusių su elektromagnetiniu suderinamumu: 7.2.12 punkte nurodyti bandymai;
            
         
               c)
            
            
               akumuliatorių baterijos įtampos sumažėjimo, kai iš jos nuolat tiekiama elektros energija: 7.2.14 punkte nurodytas bandymas;
            
         
               d)
            
            
               netikro pavojaus signalo, suveikus keleivių salono kontrolės įtaisui: 7.2.15 punkte nurodytas bandymas.
            
         6.1.2.2.   Jei patvirtinimo paraiškos teikėjas gali įrodyti, pvz., techniniais duomenimis, kad užtikrino tinkamai apsaugą nuo netikro pavojaus signalo, už patvirtinimo bandymus atsakinga technikos tarnyba gali nereikalauti atlikti kai kurių minėtų bandymų.
   6.2.   Garsinė apsauginė signalizacija
   6.2.1.   Bendrosios nuostatos
   Perspėjimo signalas turi būti aiškiai girdimas ir atpažįstamas; jis turi pastebimai skirtis nuo kitų naudojamų garsinių kelių transporto signalų.
   Be originaliai įrangai priklausančio garsinio perspėjimo įtaiso, TPASS valdomoje transporto priemonės dalyje galima įrengti atskirą garsinį perspėjimo įtaisą, kuris apsaugomas taip, kad jo nebūtų galima lengvai ir greitai pasiekti.
   Jei, remiantis 6.2.3.1 punktu, naudojamas atskiras garsinis perspėjimo įtaisas, originaliai įrangai priklausantį standartinį garsinį perspėjimo įtaisą dar gali automatiškai įjungti TPASS, su sąlyga, kad, sugadinus kaip nors standartinį garsinį perspėjimo įtaisą (paprastai kur kas lengviau pasiekiamą), nebūtų sutrikdytas atskiro garsinio perspėjimo įtaiso veikimas.
   6.2.2.   Garsinio signalo trukmė
   
               Mažiausiai
            
            
               :
            
            
               25 s,
            
         
               Daugiausiai
            
            
               :
            
            
               30 s.
            
         Garsinis signalas gali pasikartoti tik tada, kai transporto priemonei vėl buvo daromas fizinis poveikis, t. y. praėjus pirmiau nurodytam laiko tarpsniui.
   (Apribojimai: žr. 6.1.1 ir 6.1.2 punktus).
   Išjungus apsauginę signalizacijos sistemą, signalas turi būti nedelsiant nuslopintas.
   6.2.3.   Garsinio signalo specifikacijos
   6.2.3.1.   Vienodo tono signalą (vienodo dažnio virpesius) skleidžiantis įtaisas, pvz., ragelis: garsiniai ir kt. duomenys pagal Taisyklės Nr. 28 I dalį.
   Nutrūkstamas signalas (įjungtas / išjungtas):
   Įjungiamasis dažnis … (2 ± 1) Hz
   Veikimo trukmė = neveikimo trukmė ± 10 %
   6.2.3.2.   Garsinio signalo įtaisas, skleidžiantis kintamo dažnio garso virpesius:
   garsiniai ir kt. duomenys pagal Taisyklės Nr. 28 I dalį, bet taikomas vienodas gana didelis dažnio pokytis pirmiau nurodytame intervale (1 800–3 550 Hz) abiem kryptimis.
   Pokyčių dažnis … (2 ± 1) Hz
   6.2.3.3.   Garso lygis
   Garso šaltinis:
   
               a)
            
            
               garsinis perspėjimo įtaisas, patvirtintas pagal Taisyklės Nr. 28 I dalį, arba
            
         
               b)
            
            
               Taisyklės Nr. 28 I dalies 6.1 ir 6.2 punktų reikalavimus atitinkantis įtaisas.
               Tačiau, jei garso šaltinis – ne originaliai įrangai priklausantis garsinis perspėjimo įtaisas, mažiausią leidžiamą garso lygį galima sumažinti iki 100 dB(A), jei matuojama Taisyklės Nr. 28 I dalyje nurodytomis sąlygomis.
            
         6.3.   Regimoji apsauginė signalizacija (jei įrengta)
   6.3.1.   Bendrosios nuostatos
   Įsibrovus į transporto priemonę arba padarius jai fizinį poveikį, įtaisas turi įjungti regimąjį pavojaus signalą, kaip nurodyta 6.3.2 ir 6.3.3 punktuose.
   6.3.2.   Regimojo signalo trukmė
   Regimojo signalo trukmė turi būti nuo 25 s iki 5 min nuo apsauginės signalizacijos įsijungimo.
   Išjungus apsauginę signalizacijos sistemą, signalas turi būti nedelsiant nuslopintas.
   6.3.3.   Regimojo signalo pobūdis
   Visų transporto priemonės posūkio rodiklio žibintų ir (arba) keleivių salono šviesų, įskaitant visas tos pačios elektros grandinės lempas, mirksėjimas.
   Įjungiamasis dažnis (2 ± 1) Hz
   Atsižvelgiant į garso signalą, taip pat leidžiama naudoti asinchroninius signalus.
   Veikimo trukmė = neveikimo trukmė ± 10 %
   6.4.   Signalizavimas radijo bangomis (pranešimų gaviklis), jei įrengta
   TPASS gali turėti įrenginį, kuris pavojaus signalą perduoda radijo bangomis.
   6.5.   Apsauginės signalizacijos įjungimo blokavimas
   6.5.1.   Varikliui veikiant turi būti neįmanoma tyčia arba netyčia įjungti apsauginės signalizacijos sistemos.
   6.6.   TPASS įjungimas ir išjungimas
   6.6.1.   Įjungimas
   TPASS leidžiama įjungti visomis tinkamomis priemonėmis, jei jomis negalima netyčia įjungti netikro pavojaus signalo.
   6.6.2.   Išjungimas
   TPASS turi būti išjungiama vienu iš toliau nurodytų įtaisų arba jų deriniu, bet leidžiama naudoti ir kitus įtaisus, kurių darbinės charakteristikos yra lygiavertės:
   6.6.2.1.   mechaniniu raktu (atitinkančiu šios taisyklės 10 priedo reikalavimus), kurį galima sujungti su iš išorės valdoma centrine transporto priemonės rakinimo sistema, kurią sudaro bent 1 000 kodų variantų;
   6.6.2.2.   elektros arba elektroniniu įtaisu, pvz., nuotolinio valdymo įtaisu, kuriame numatyta bent 50 000 kodų variantų, naudojami važiavimo kodai ir (arba) kurio nuskaitymo trukmė ne mažesnė kaip 10 dienų, pvz., ne daugiau kaip 5 000 variantų iš ne mažiau kaip 50 000 variantų per 24 valandas;
   6.6.2.3.   apsaugotame keleivių skyriuje įrengtu mechaniniu raktu arba elektros ar elektroniniu įtaisu, kuriuo galima nustatyti įlipimo ir (arba) išlipimo delsą.
   6.7.   Išlipimo delsa
   Jeigu TPASS įjungimo įtaisas įrengtas apsaugotoje vietoje, turi būti numatyta galimybė nustatyti išlipimo delsą. Turi būti įmanoma nustatyti 15–45 sekundžių išlipimo delsą, skaičiuojamą nuo įtaiso įjungimo. Delsą galima keisti, atsižvelgiant į kiekvieno operatoriaus poreikius.
   6.8.   Įlipimo delsa
   Jei TPASS įjungimo įtaisas įrengtas apsaugotoje vietoje, turi būti numatyta galimybė nustatyti ne trumpesnę kaip 5 sekundžių ir ne ilgesnę kaip 15 sekundžių įlipimo delsą prieš įjungiant garsinius ir regimuosius signalus. Delsą galima keisti atsižvelgiant į kiekvieno operatoriaus poreikius.
   6.9.   Būsenos indikatorius
   6.9.1.   Keleivių salone ir už jo ribų leidžiama įtaisyti regimuosius indikatorius, skirtus pateikti informaciją apie TPASS būseną (įjungta, išjungta, signalas nustatomas, signalas įjungtas). Už keleivių salono ribų įrengtų įtaisų regimųjų signalų šviesos stipris turi būti ne didesnis kaip 0,5 cd.
   6.9.2.   Jei numatyta rodyti trumpalaikius „dinaminius“ procesus, pvz., kai būsena „įjungta“ perjungiama į „išjungtą“, ir atvirkščiai, signalai turi būti regimieji ir atitikti 6.9.1 punkto reikalavimus. Šie regimieji signalai taip pat gali būti duoti vienu metu suveikus posūkio rodiklio žibintams ir (arba) keleivių salono lempai (-oms), bet posūkio rodiklio žibintų rodomų regimųjų signalų trukmė turi būti ne ilgesnė kaip 3 sekundės.
   6.10.   Maitinimo šaltinis
   Kaip apsauginės signalizacijos sistemos maitinimo šaltinis naudojamas transporto priemonės akumuliatorius arba įkraunama baterija. Jei numatyta, galima naudoti papildomą įkraunamą arba neįkraunamą bateriją. Šiomis baterijomis jokiais būdais negalima tiekti energijos kitoms transporto priemonės elektros sistemos dalims.
   6.11.   Neprivalomų funkcijų specifikacijos
   6.11.1.   Savitikra, automatinis pranešimas apie gedimą
   Įjungus TPASS, triktis, pvz., neuždarytas duris ir t. t., galima nustatyti ir apie tai pranešti naudojant savitikros įtaisą (patikimumo kontrolė).
   6.11.2.   Pavojaus signalo perdavimo įtaisas
   Nepaisant TPASS būklės (įjungta arba išjungta) ir (arba) jos funkcijos, leidžiama naudoti regimojo, garsinio ir (arba) radijo bangomis siunčiamo pavojaus signalo perdavimo įtaisą. Signalas įjungiamas transporto priemonės viduje ir neturi paveikti įjungtos ar išjungtos TPASS būsenos. Be to, transporto priemonės naudotojui turi būti sudaryta galimybė išjungti šį pavojaus signalo perdavimo įtaisą. Jei tai garsinis pavojaus signalas, jo skambėjimo trukmė veikimo laikotarpiu neribojama. Pavojaus signalo perdavimo įtaisas neturi užblokuoti veikiančio variklio ar jo išjungti.
   7.   VEIKIMO PARAMETRAI IR BANDYMŲ SĄLYGOS (6)
   
   7.1.   Veikimo parametrai
   Visos TPASS sudedamosios dalys turi veikti be trikčių toliau nurodytomis sąlygomis.
   7.1.1.   Klimato sąlygos
   Nustatoma dviejų tipų aplinkos temperatūra:
   
                
            
            
               nuo – 40 °C iki + 85 °C – keleivių salone ir bagažinėje įrengtoms sudedamosioms dalims;
            
         
                
            
            
               nuo – 40 °C iki + 125 °C – variklio skyriuje įrengtoms sudedamosioms dalims, jei nenurodyta kitaip.
            
         7.1.2.   Įrangos apsaugos lygis
   Pagal Tarptautinės elektrotechnikos komisijos (IEC) leidinį 529–1989 turi būti užtikrinta šio lygio apsauga:
   
                
            
            
               IP 40, jei tai yra keleivių salone įrengtos sudedamosios dalys;
            
         
                
            
            
               IP 42, jei sudedamosios dalys įrengtos rodsterių ir (arba) kabrioletų ir stumdomąją stogo plokštę turinčių automobilių keleivių salone, jei įrengimo vietoje reikalingas didesnis nei IP 40 apsaugos lygis;
            
         
                
            
            
               IP 54 – visoms kitoms sudedamosioms dalims.
            
         TPASS gamintojas įrengimo instrukcijose turi nurodyti visus sudedamųjų įrangos dalių išdėstymo apribojimus, atsižvelgiant į dulkes, vandenį ir temperatūrą.
   7.1.3.   Atsparumas aplinkos poveikiui
   7 dienos pagal IEC 68–2–30–1980.
   7.1.4.   Elektros energijos tiekimo sąlygos
   Vardinė maitinimo įtampa: 12 V
   Darbinės maitinimo įtampos intervalas: 9–15 V, jei temperatūros intervalas atitinka 7.1.1 punkto reikalavimus.
   
               Leidžiama laiko nuokrypa, jei atsiranda viršįtampis, esant 23 °C temperatūrai
            
            
               :
            
            
               
                           U
                        
                        
                           =
                        
                        
                           18 V, ne daugiau kaip 1 h,
                        
                     
                           U
                        
                        
                           =
                        
                        
                           24 V, ne daugiau kaip 1 min.
                        
                     
         7.2.   Bandymų sąlygos
   7.2.1.   Veikimo bandymai
   Kalbant apie 7.2.3, 7.2.4, 7.2.5, 7.2.6 ir 7.2.8.4 punktuose nustatytus veikimo bandymus, jeigu, prieš atliekant veikimo bandymus, kai kurie iš tuose punktuose nustatytų bandymų atliekami iš eilės su viena TPASS, veikimo bandymas gali būti atliktas vieną kartą tik tada, kai baigiami pasirinkti bandymai, užuot šiuose punktuose nustatytus veikimo bandymus atlikus po kiekvieno pasirinkto bandymo. Transporto priemonės gamintojai ir tiekėjai turi užtikrinti priimtinus rezultatus tik ne serijiniu būdu atliekamų bandymų atveju
   7.2.1.1.   Tikrinama, ar TPASS atitinka toliau nurodytas specifikacijas:
   
               a)
            
            
               ar pavojaus signalo trukmė atitinka 6.2.2 ir 6.3.2 punktus;
            
         
               b)
            
            
               ar dažnis ir įjungimo bei išjungimo būsena atitinka 6.3.3 ir 6.2.3.1 arba 6.2.3.2 punktus;
            
         
               c)
            
            
               ar pavojaus signalo perdavimo ciklų skaičius atitinka 6.1.1 punktą, jei taikoma;
            
         
               d)
            
            
               ar atliekama TPASS įjungimo užblokavimo patikra pagal 6.5 punktą.
            
         7.2.1.2.   Įprastos bandymų sąlygos
   Įtampa … U = (12 ± 0,2) V
   Temperatūra … Q = (23 ± 5) °C
   7.2.2.   Atsparumas temperatūros ir įtampos pokyčiams
   Taip pat patikrinama, ar laikomasi 7.2.1.1 punkte nustatytų specifikacijų, kai yra šios sąlygos:
   
               Bandymo temperatūra
            
            
               Θ = (– 40 ± 2) °C
            
         
               Bandymo įtampa
            
            
               U = (9 ± 0,2) V
            
         
               Laikymo trukmė
            
            
               4 valandos
            
         7.2.2.2.   Keleivių salone ir bagažinėje įrengtų sudedamųjų dalių bandymai:
   
               Bandymo temperatūra
            
            
               Q = (+ 85 ± 2) °C
            
         
               Bandymo įtampa
            
            
               U = (15 ± 0,2) V
            
         
               Laikymo trukmė
            
            
               4 valandos
            
         7.2.2.3.   Variklio skyriuje įrengtų sudedamųjų dalių bandymai, jei nenurodyta kitaip:
   
               Bandymo temperatūra
            
            
               Q = (+ 125 ± 2) °C
            
         
               Bandymo įtampa
            
            
               U = (15 ± 0,2) V
            
         
               Laikymo trukmė
            
            
               4 valandos
            
         7.2.2.4.   Įjungta ir išjungta TPASS 1 valandą veikiama 18 V ± 0,2 V viršįtampiu.
   7.2.2.5.   Įjungta ir išjungta TPASS 1 minutę veikiama 24 V ± 0,2 V viršįtampiu.
   7.2.3.   Saugus veikimas, atlikus atsparumo pašaliniams objektams ir nelaidumo vandeniui bandymus
   Pagal IEC 529–1989 atlikus atsparumo pašaliniams objektams ir nelaidumo vandeniui bandymus, atsižvelgiant į 7.1.2 punkte nurodytus apsaugos lygius, pagal 7.2.1 punktą kartojami veikimo bandymai.
   Sutikus technikos tarnybai, šis reikalavimas gali būti netaikomas toliau nurodytais atvejais.
   
               a)
            
            
               Suteikiant TPASS tipo patvirtinimą, kai jos tipas turi būti patvirtintas kaip atskiro techninio mazgo tipas.
               Šiuo atveju TPASS gamintojas:
               
                           i)
                        
                        
                           informacinio dokumento 4.5 punkte (1A priedo 1 dalis) nurodo, kad šiame punkte nustatytas reikalavimas TPASS nebuvo taikomas (vadovaujantis šios taisyklės I dalimi), ir
                        
                     
                           ii)
                        
                        
                           informacinio dokumento 4.1 punkte išvardija transporto priemones, kuriose ketinama įrengti TPASS, o 4.2 punkte pateikia atitinkamas montavimo sąlygas.
                        
                     
         
               b)
            
            
               Suteikiant transporto priemonės tipo patvirtinimą, atsižvelgiant į ASS.
               Šiuo atveju informacinio dokumento 3.1.3.1.1 punkte (1A priedo 2 dalis) gamintojas nurodo, kad šiame punkte nustatytas reikalavimas ASS netaikomas dėl montavimo sąlygų pobūdžio, ir tai įrodo, pateikdamas susijusius dokumentus.
            
         
               c)
            
            
               Suteikiant transporto priemonės tipo patvirtinimą, atsižvelgiant į įrengtą TPASS, kurios tipas patvirtintas kaip atskiro techninio mazgo tipas.
               Šiuo atveju informacinio dokumento 3.1.3.1.1 punkte (1A priedo 2 dalis) gamintojas nurodo, kad šiame punkte nustatytas reikalavimas ASS įrengimui netaikomas, kai paisoma atitinkamų montavimo sąlygų.
            
         Šis reikalavimas netaikomas tais atvejais, kai, tvirtinant atskirą techninį mazgą, informacija, kurią būtina nurodyti 1A priedo 2 dalies 3.1.3.1.1 punkte, jau buvo pateikta.
   7.2.4.   Saugus veikimas, atlikus vandens kondensato bandymą
   Pagal IEC 68–2–30 (1980) atlikus atsparumo drėgmei bandymą, pakartojami 7.2.1 punkte nustatyti veikimo bandymai.
   7.2.5.   Apsaugos nuo atvirkštinio poliarumo bandymas
   TPASS ir jos sudedamosios dalys neturi būti sugadintos dėl 2 minučių trukmės 13 V įtampos dydžio atvirkštinio poliarumo poveikio.
   Po šio bandymo kartojami 7.2.1 punkte nustatyti veikimo bandymai, jei būtina, pakeitus lydžiuosius saugiklius.
   7.2.6.   Apsaugos nuo trumpojo jungimo bandymas
   Visos TPASS elektros jungtys turi būti įžemintos nuo trumpojo jungimo ne didesne kaip 13 V įtampa arba apsaugotos lydžiaisiais saugikliais.
   Po šio bandymo kartojami 7.2.1 punkte nustatyti veikimo bandymai, jei būtina, pakeitus lydžiuosius saugiklius.
   7.2.7.   Įjungto įtaiso naudojamas energijos kiekis
   Įjungus visą apsauginę signalizacijos sistemą, įskaitant būsenos rodiklį, 7.2.1.2 punkte nustatytomis sąlygomis vidutinis sunaudojamas elektros energijos kiekis neturi viršyti 20 mA.
   Sutikus technikos tarnybai, šis reikalavimas gali būti netaikomas toliau nurodytais atvejais.
   
               a)
            
            
               Suteikiant TPASS tipo patvirtinimą, kai jos tipas turi būti patvirtintas kaip atskiro techninio mazgo tipas.
               Šiuo atveju TPASS gamintojas:
               
                           i)
                        
                        
                           informacinio dokumento 4.5 punkte (1A priedo 1 dalis) nurodo, kad šiame punkte nustatytas reikalavimas TPASS nebuvo taikomas (vadovaujantis šios taisyklės I dalimi);
                        
                     
                           ii)
                        
                        
                           informacinio dokumento 4.1 punkte išvardija transporto priemones, kuriose ketinama įrengti TPASS, o 4.2 punkte pateikia atitinkamas montavimo sąlygas; ir
                        
                     
                           iii)
                        
                        
                           pateikdamas susijusius dokumentus įrodo, kad energijos naudojimo reikalavimai nėra pažeisti.
                        
                     
         
               b)
            
            
               Suteikiant transporto priemonės tipo patvirtinimą, atsižvelgiant į ASS.
               Šiuo atveju informacinio dokumento 3.1.3.1.1. punkte (1A priedo 2 dalis) gamintojas nurodo, kad šiame punkte nustatytas reikalavimas ASS netaikomas dėl montavimo sąlygų pobūdžio, ir tai įrodo, pateikdamas susijusius dokumentus.
            
         
               c)
            
            
               Suteikiant transporto priemonės tipo patvirtinimą, atsižvelgiant į įrengtą TPASS, kurios tipas patvirtintas kaip atskiro techninio mazgo tipas.
               Šiuo atveju informacinio dokumento 3.1.3.1.1. punkte (1A priedo 2 dalis) gamintojas nurodo, kad šiame punkte nustatytas reikalavimas ASS įrengimui netaikomas, kai paisoma atitinkamų montavimo sąlygų.
            
         Šis reikalavimas netaikomas tuo atveju, kai, tvirtinant atskirą techninį mazgą, informacija, kurią būtina nurodyti 1A priedo 2 dalies 3.1.3.1.1. punkte, jau buvo pateikta.
   7.2.8.   Saugus veikimas po atsparumo virpesiams bandymo
   7.2.8.1.   Atliekant šį bandymą, sudedamosios dalys suskirstomos į du tipus:
   
               1 tipas
            
            
               :
            
            
               sudedamosios dalys, kurios paprastai įrengiamos transporto priemonėje;
            
         
               2 tipas
            
            
               :
            
            
               sudedamosios dalys, skirtos tvirtinti prie variklio.
            
         7.2.8.2.   TPSS (jos sudedamosios dalys) veikiamos sinusinių virpesių, kurių charakteristikos yra tokios:
   7.2.8.2.1.   Jei tai 1 tipo sudedamosios dalys:
   dažnis keičiamas nuo 10 Hz iki 500 Hz, didžiausioji amplitudė ± 5 mm, o didžiausiasis pagreitis 3 g (nuo nulio iki smailės).
   7.2.8.2.2.   Jei tai 2 tipo sudedamosios dalys:
   dažnis keičiamas nuo 20 Hz iki 300 Hz, didžiausioji amplitudė ± 2 mm, o didžiausiasis pagreitis 15 g (nuo nulio iki smailės).
   7.2.8.2.3.   Jei tai 1 ir 2 tipo sudedamosios dalys:
   
               a)
            
            
               dažnio pokytis – 1 oktava/min
            
         
               b)
            
            
               atliekama 10 bandymų ciklų; bandymas atliekamas išilgai kiekvienos iš 3 ašių;
            
         
               c)
            
            
               veikiama žemų dažnių didžiausios pastovios konstantos vibracija ir didžiausiu pastoviu pagreičiu taikant aukštus dažnius.
            
         7.2.8.3.   Atliekant bandymą, TPASS turi būti prijungta prie maitinimo šaltinio; laidas turi būti pritvirtintas už 200 mm.
   7.2.8.4.   Atlikus atsparumo vibracijai bandymą, kartojamas 7.2.1 punkte nustatytas veikimo bandymas.
   7.2.9.   Patvarumo bandymas
   7.2.1.2 punkte nurodytomis bandymų sąlygomis pradedami 300 ištisų pavojaus signalo (garsinio ir (arba) regimojo) veikimo ciklų; jei tai garsinis įtaisas, po kiekvieno ciklo daroma 5 minučių pertrauka.
   7.2.10.   Raktu valdomo išorinio jungiklio (įrengto transporto priemonės išorėje) bandymai
   Toliau nurodyti bandymai atliekami tik tada, jei durims užrakinti nenaudojamas originaliosios įrangos durų spynos blokavimo cilindras.
   7.2.10.1.   Raktu valdomas jungiklis turi būti suprojektuotas ir pagamintas taip, kad jo veikimas nė kiek nesutriktų net po 2 500 įjungimo ir išjungimo ciklų kiekviena kryptimi, po kurių pagal IEC 68–2–11–1981 ne trumpiau kaip 96 val. atliekamas poveikio druskos aerozoliu – atsparumo korozijai – bandymas.
   7.2.11.   Keleivių salono apsaugos sistemų bandymas
   Pavojaus signalas turi įsijungti, jeigu pro pravertą priekinių durų stiklą į keleivių saloną priekio link ir lygiagrečiai su keliu 0,3 m atstumu (matuojama nuo vertikalios plokštės vidurio) 0,4 m/s greičiu įkišama 0,2 × 0,15 m vertikali plokštė, su išilgine vidurine transporto priemonės plokštuma sudaranti 45° kampą (žr. šios taisyklės 8 priedo brėžinius).
   7.2.12.   Elektromagnetinis suderinamumas.
   TPSS turi būti pateikta 9 priede aprašytiems bandymams.
   Šiuo atveju tariama, kad TPSS, atitinkanti visas funkcinės būsenos sąlygas atliekant 9 priede nurodytus bandymus, neįjungia nereikalingo garsinio pavojaus signalo, atsižvelgiant į 6.1.2.1 punkto reikalavimus.
   Kalbant apie atitiktį kiekvieno bandymo metu taikomai funkcinei būsenai, tariama, kad įjungta TPSS, suprojektuota taip, kad esant kai kurioms 9 priede nurodytoms bandymų sąlygoms įjungtų garsinį pavojaus signalą, ir skleidžianti garsinį signalą bandymų metu, veikia kaip numatyta ir todėl atitinka bandymams taikomą funkcinę būseną. Šiuo atveju TPSS gamintojas tai įrodo pateikdamas susijusius dokumentus.
   7.2.13.   Apsauga nuo netikro pavojaus signalo transporto priemonei patyrus smūgį
   Patikrinama, ar netikras pavojaus signalas neįsijungia 4,5 J jėga į bet kurią transporto priemonės kėbulo arba įstiklintą vietą atsitrenkus 165 mm skersmens pusrutulio formos kūnui (kurio kietumas, išmatuotas pagal Šorą taikant A skalę, yra 70 ± 10).
   7.2.14.   Apsauga nuo netikro pavojaus signalo sumažėjus įtampai
   Patikrinama, ar netikro pavojaus signalas neįsijungia, kai pagrindinio akumuliatoriaus įtampa lėtai nuolatine 0,5 V per valandą sparta sumažėja iki 3 V.
   Bandymo sąlygos: žr. 7.2.1.2 punktą.
   7.2.15.   Apsaugos nuo netikro pavojaus signalo, kurį perduoda keleivių salono kontrolės įtaisas, bandymas
   Keleivių salono apsaugai pagal 6.1.1 punktą skirtos sistemos kartu su transporto priemone išbandomos įprastomis sąlygomis (7.2.1.2 punktas).
   Pagal gamintojo nurodymus įrengta sistema neturi įsijungti, kai su ja 0,5 s intervalais 5 kartus atliekamas 7.2.1.3 punkte aprašytas bandymas.
   Aplink transporto priemonę (uždarytais langais) vaikščiojantis ir ją liečiantis asmuo neturi sukelti netikro pavojaus.
   8.   INSTRUKCIJOS
   Kartu su kiekviena TPSS turi būti pateikiama:
   8.1.   Įrengimo instrukcijos:
   
               8.1.1.
            
            
               transporto priemonių ir jų modelių, kuriems skirtas įtaisas, sąrašas. Šis sąrašas gali būti specialus arba bendro pobūdžio, pvz., „visų automobilių su benzininiais varikliais ir 12 V akumuliatoriais su įžemintu neigiamu poliumi“;
            
         
               8.1.2.
            
            
               įrengimo būdas, pavaizduotas nuotraukomis ir (arba) labai aiškiais brėžiniais;
            
         
               8.1.3.
            
            
               jei TPSS yra su imobilizatoriumi, papildomos instrukcijos, susijusios su šios taisyklės III dalyje nustatytų reikalavimų laikymusi;
            
         8.2.   neužpildytas įrengimo pažymėjimas, kurio pavyzdys pateiktas 7 priede;
   8.3.   TPSS pirkėjui skirtas bendras pareiškimas, kuriame atkreipiamas to pirkėjo dėmesys į šiuos dalykus:
   
                
            
            
               kad TPASS turėtų būti įrengta vadovaujantis gamintojo instrukcijomis;
            
         
                
            
            
               kad rekomenduojama pasirinkti gerą montuotoją (galima prašyti, kad TPASS gamintojas nurodytų tinkamus montuotojus);
            
         
                
            
            
               kad prie TPASS pridedamą įrengimo sertifikatą turėtų užpildyti montuotojas;
            
         8.4.   naudojimo instrukcijos;
   8.5.   techninės priežiūros instrukcijos;
   8.6.   bendro pobūdžio įspėjimas apie pavojų, kuris kiltų kaip nors pakeitus sistemą arba prie jos pritaisius kokius nors priedus; atlikus pirmiau minėtus pakeitimus arba pritaisius tokius priedus, iš karto netektų galios 8.2 punkte nurodytas įrengimo sertifikatas;
   8.7.   šios taisyklės 4.4 punkte nurodyto tarptautinio patvirtinimo ženklo ir (arba) šios taisyklės 4.5 punkte nurodyto tarptautinio atitikties pažymėjimo vietos (-ų) nuoroda.
   9.   TPASS TIPO PAKEITIMAS IR TIPO PATVIRTINIMO IŠPLĖTIMAS
   Apie kiekvieną TPASS tipo pakeitimą pranešama TPASS tipą patvirtinusiam administravimo padaliniui.
   Tuomet šis padalinys gali:
   
               a)
            
            
               nuspręsti, kad atlikti pakeitimai tikriausiai neturi pastebimo neigiamo poveikio ir kad TPASS vis tiek atitinka reikalavimus, arba
            
         
               b)
            
            
               pareikalauti, kad už bandymus atsakinga technikos tarnyba pateiktų papildomą kai kurių arba visų šios taisyklės 5, 6 ir 7 skirsniuose aprašytų bandymų ataskaitą.
            
         Apie patvirtinimą arba atsisakymą suteikti patvirtinimą, nurodant pakeitimus, 4.3 punkte nustatyta tvarka pranešama šią taisyklę taikančioms susitariančiosioms šalims.
   Tipo patvirtinimo išplėtimą suteikianti kompetentinga institucija kiekvienam tokio išplėtimo atveju parengtam pranešimo blankui suteikia eilės numerį.
   10.   GAMYBOS ATITIKTIS
   Gamybos atitikties kontrolės procedūros turi atitikti nustatytąsias susitarimo 2 priedėlyje (E/ECE/324-E/ECE/TRANS/505/Rev.2), kurias taikant galioja toliau nurodyti reikalavimai.
   
               10.1.
            
            
               Kiekviena pagal šią taisyklę patvirtinta transporto priemonės apsauginė signalizacijos sistema pagaminama taip, kad atitiktų tipą, patvirtintą pagal 5, 6 ir 7 skirsniuose nustatytus reikalavimus;
            
         
               10.2.
            
            
               Su kiekvieno tipo transporto priemonių apsaugine signalizacija, taikant statistinę kontrolę ir atsitiktinę imtį ir laikantis kurios nors vienos nuolatinės kokybės užtikrinimo procedūros, atliekami šios taisyklės 7.2.1–7.2.10 punktuose aprašyti bandymai;
            
         
               10.3.
            
            
               Patvirtinimą suteikusi kompetentinga institucija bet kada gali patikrinti kiekviename gamybos padalinyje taikomus atitikties kontrolės metodus. Paprastai šios patikros atliekamos kas dveji metai.
            
         11.   BAUDOS UŽ GAMYBOS NEATITIKTĮ
   11.1.   Jei nesilaikoma 10 skirsnyje nustatytų reikalavimų, pagal šią taisyklę suteiktas TPASS tipo patvirtinimas gali būti panaikintas.
   11.2.   Jei šią taisyklę taikanti susitariančioji šalis panaikina anksčiau jos suteiktą patvirtinimą, ji šios taisyklės 1 priede pateikto pavyzdžio formos pranešimu nedelsdama apie tai praneša kitoms šią taisyklę taikančioms susitariančiosioms šalims.
   12.   VISIŠKAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto TPASS tipo gamybą, jis apie tai praneša patvirtinimą suteikusiai valdžios institucijai.
   Ši valdžios institucija, gavusi tokį pranešimą, šios taisyklės 1 priede pateikto pavyzdžio formos pranešimu apie jį praneša kitoms šią taisyklę taikančioms susitariančiosioms šalims.
   13.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRAVIMO PADALINIŲ PAVADINIMAI BEI ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir administravimo padalinių, kurie suteikia patvirtinimą ir kuriems turi būti siunčiami kitose valstybėse išduoti patvirtinimo, patvirtinimo išplėtimo, atsisakymo suteikti patvirtinimą arba patvirtinimo panaikinimo pranešimai, pavadinimus ir adresus.
   II DALIS.   TRANSPORTO PRIEMONĖS PATVIRTINIMAS ATSIŽVELGIANT Į JOS APSAUGINĘ SIGNALIZACIJOS SISTEMĄ
   Jei pagal šios taisyklės I dalį patvirtinta TPASS naudojama transporto priemonėje, pateiktoje patvirtinti pagal šios taisyklės II dalį, TPASS bandymai, atlikti siekiant gauti patvirtinimą pagal šios taisyklės I dalį, nekartojami.
   14.   APIBRĖŽTYS
   Šios taisyklės II dalyje:
   
               14.1.
            
            
               signalizacijos sistema (-os) (SS) – tam tikro tipo transporto priemonėje kaip originali įranga įrengtų sudedamųjų dalių, skirtų nurodyti, kad buvo įsibrauta į transporto priemonę arba kad jai buvo padarytas fizinis poveikis, sąranka; šios sistemos gali užtikrinti papildomą transporto priemonės apsaugą nuo jos neteisėto panaudojimo;
            
         
               14.2.
            
            
               transporto priemonių tipas atsižvelgiant į jų signalizacijos sistemas – transporto priemonės, kurių iš esmės nesiskiria šios pagrindinės savybės:
               
                           a)
                        
                        
                           gamintojo prekės pavadinimas arba ženklas;
                        
                     
                           b)
                        
                        
                           transporto priemonės ypatybės, kurios daro pastebimą poveikį ASS darbinėms charakteristikoms;
                        
                     
                           c)
                        
                        
                           ASS arba TPASS rūšis ir konstrukcija;
                        
                     
         
               14.3.
            
            
               transporto priemonės patvirtinimas – transporto priemonės patvirtinimas pagal 17, 18 ir 19 punktuose nustatytus reikalavimus.
            
         
               14.4.
            
            
               Kitų II dalyje vartojamų terminų apibrėžtys pateiktos šios taisyklės 2 punkte.
            
         15.   PATVIRTINIMO PARAIŠKA
   15.1.   Paraišką dėl transporto priemonės patvirtinimo atsižvelgiant į jos ASS pateikia transporto priemonės gamintojas arba jo tinkamai įgaliotas atstovas.
   15.2.   Ji pateikiama kartu su informaciniu dokumentu, kurio pavyzdys pateikiamas 1A priedo 2 dalyje.
   15.3.   Technikos tarnybai pateikiama tvirtintino tipo reikalavimus atitinkanti transporto priemonė.
   15.4.   Transporto priemonė, kurioje nėra visų tipui deramų sudedamųjų dalių, gali būti priimta, jei pareiškėjas kompetentingai institucijai gali įrodyti, kad šių sudedamųjų dalių nebuvimas neturi įtakos patikrų rezultatams, susijusiems su šios taisyklės reikalavimais.
   16.   PATVIRTINIMAS
   16.1.   Jeigu patvirtinti pagal šią taisyklę pateikta transporto priemonė atitinka 17, 18 ir 19 skirsnių reikalavimus, suteikiamas to transporto priemonės tipo patvirtinimas.
   16.2.   Suteikiamas kiekvieno patvirtinto tipo patvirtinimo numeris. Pirmieji du jo skaitmenys (šiuo metu 01, nes taikomi 01 serijos pakeitimai) rodo pakeitimų seriją, į kurią įtraukiami patys naujausi pagrindiniai techniniai taisyklės pakeitimai, galiojantys suteikiant patvirtinimą. Ta pati susitariančioji šalis to paties numerio negali priskirti kitam transporto priemonės tipui.
   16.3.   Apie transporto priemonės tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms susitariančiosioms šalims naudojant šios taisyklės 2 priede pateikto pavyzdžio blanką.
   16.4.   Ant kiekvienos transporto priemonės, atitinkančios pagal šią taisyklę patvirtintą transporto priemonės tipą, lengvai pasiekiamoje vietoje, nurodytoje patvirtinimo blanke, pritvirtinamas gerai matomas tarptautinis patvirtinimo ženklas, kurį sudaro:
   
               16.4.1.
            
            
               apskritimas aplink E raidę, po kurios nurodomas skiriamasis patvirtinimą suteikusios šalies numeris (7);
            
         
               16.4.2.
            
            
               dešinėje 16.4.1 punkte nurodyto apskritimo pusėje įrašytas šios taisyklės numeris, po kurio rašoma R raidė, A, I arba AI simbolis, rodantis, ar transporto priemonė buvo patvirtinta atsižvelgiant į jos apsauginę signalizacijos sistemą, imobilizatorius ar abiejų įrenginių derinį, brūkšnelis ir patvirtinimo numeris.
            
         16.5.   Jei transporto priemonė atitinka transporto priemonės tipą, patvirtintą pagal vieną ar daugiau prie Susitarimo pridėtų taisyklių, pagal šią taisyklę patvirtinimą suteikusioje šalyje ženklo, nurodyto 16.4.1 punkte, galima nekartoti; tokiu atveju taisyklės ir patvirtinimo numeriai bei papildomi visų taisyklių, pagal kurias buvo suteikti patvirtinimai, ženklai pagal šią taisyklę patvirtinimą suteikusioje šalyje surašomi į statmenus stulpelius dešinėje nuo 16.4.1 punkte aprašyto ženklo.
   16.6.   Patvirtinimo ženklas turi būti lengvai įskaitomas ir nenutrinamas.
   16.7.   Patvirtinimo ženklas rašomas šalia gamintojo pritvirtintos transporto priemonės duomenų plokštelės arba ant jos.
   16.8.   Šios taisyklės 5 priede pateikiami patvirtinimo ženklų išdėstymo pavyzdžiai.
   17.   BENDRIEJI TECHNINIAI REIKALAVIMAI
   17.1.   ASS turi būti suprojektuotos ir pagamintos taip, kad įsibrovus į transporto priemonę arba padarius jai fizinį poveikį, būtų duodamas perspėjimo signalas; į jas gali įeiti imobilizatoriai.
   Perspėjimo signalas turi būti garsinis, be to, gali būti įrengti regimieji perspėjimo ir signalizavimo radijo bangomis įtaisai arba pirmiau minėtų sistemų derinys.
   17.2.   Transporto priemonės su įrengtomis apsauginėmis signalizacijos sistemomis turi atitikti taikomus techninius reikalavimus, pirmiausia – susijusius su elektromagnetiniu suderinamumu (EMS).
   17.3.   Jei ASS pritaikyta perduoti signalą radijo bangomis, pvz., norint įjungti arba išjungti signalizacijos įtaisą arba perduoti pavojaus signalą, ši sistema turi atitikti tam tikrus ETSI standartus (žr. 5.3 punkte pateiktą 2 išnašą), pvz., EN 300 220–1 V1.3.1. (2000–09), EN 300 220–2 V1.3.1. (2000–09), EN 300 220–3 V1.1.1. (2000–09) ir EN 301 489–3 V1.2.1. (2000–08) (įskaitant rekomendacinio pobūdžio reikalavimus). Apsauginei signalizacijos sistemai įjungti ir išjungti skirtų radijo signalų dažnis ir didžiausia spinduliavimo galia turi atitikti CEPT/ERC (žr. 5.3 punkte pateiktą 3 išnašą) rekomendaciją Nr. 70–03 (2000 m. vasario 17 d.) dėl mažo nuotolio įtaisų naudojimo (žr. 5.3 punkte pateiktą 4 išnašą).
   17.4.   ASS ir jos sudedamosios dalys neturi įsijungti netyčia, ypač veikiant transporto priemonės varikliui.
   17.5.   ASS gedimas arba elektros energijos tiekimo tai sistemai triktis neturi pakenkti saugiam transporto priemonės veikimui.
   17.6.   Apsauginė signalizacijos sistema, jos sudedamosios dalys ir šių dalių valdomi komponentai turi būti įrengti taip, kad būtų kuo labiau sumažintas pavojus, jog kas nors galėtų greitai ir nepastebimai, pvz., pigiais, nesunkiai paslepiamais arba laisvai įsigyjamais įrankiais, įranga arba gaminiais, sutrikdyti jų veikimą arba juos sugadinti.
   17.7.   Sistema turi būti išdėstyta taip, kad įvykus vienos perspėjimo signalo grandinės trumpajam jungimui, nebūtų sutrikdyti kiti signalizacijos sistemos veikimo aspektai, išskyrus trumpuoju jungimu sujungtą grandinę.
   17.8.   ASS gali turėti imobilizatorių, kuris turi atitikti šios taisyklės III dalies reikalavimus.
   18.   KONKRETŪS TECHNINIAI REIKALAVIMAI
   18.1.   Apsaugos zona
   18.1.1.   Specialūs reikalavimai
   ASS turi bent nustatyti, kad buvo atidarytos transporto priemonės durys, variklio dangtis ar bagažinė, ir apie tai signalizuoti. Sugedus šviesos šaltiniams, pvz., keleivių salono šviesoms, arba juos išjungus, kontrolė neturi pablogėti.
   Leidžiama įrengti papildomus veiksmingus jutiklius, skirtus informacijai perduoti ir (arba) rodyti, pvz.:
   
               a)
            
            
               apie įsibrovimą į transporto priemonę, pvz., keleivių salono ar langų stiklų kontrolės įtaisus, įsilaužimo per bet kurią įstiklintą vietą jutiklius, arba
            
         
               b)
            
            
               apie mėginimą pavogti transporto priemonę, pvz., transporto priemonės polinkio kampo jutiklį,
            
         tačiau reikia atsižvelgti į priemones, neleidžiančias įsijungti be priežasties pavojaus signalui, t. y. netikro pavojaus signalui (žr. 18.1.2 punktą).
   Jei tokie papildomi jutikliai skleidžia pavojaus signalą ir po įsibrovimo (pvz., sudaužius įstiklintą vietą) arba paveikti išorinio poveikio (pvz., vėjo), pavojaus signalas, kurį įjungia vienas iš pirmiau minėtų jutiklių, per vieną nustatytą ASS veikimo laikotarpį neturi būti įjungtas daugiau kaip 10 kartų.
   Šiuo atveju transporto priemonės naudotojas, teisėtai išjungdamas sistemą, riboja veikimo trukmę.
   Tam tikrų rūšių papildomus jutiklius, pvz., keleivių salono kontrolės įtaisą (ultragarsinį, infraraudonųjų bangų) arba transporto priemonės polinkio kampo jutiklį ir t. t., galima specialiai išjungti. Šiuo atveju kiekvieną kartą prieš įjungiant ASS turi būti atlikti atskiri specialūs veiksmai. Turi būti neįmanoma išjungti jutiklių, jei signalizacijos sistema tebėra įsijungusi.
   18.1.2.   Apsauga nuo netikro pavojaus signalo
   18.1.2.1.   Turi būti užtikrinta, kad įjungta arba išjungta ASS negalėtų be priežasties įjungti pavojaus signalo dėl:
   
               a)
            
            
               fizinio poveikio transporto priemonei: 7.2.13 punkte nurodytas bandymas;
            
         
               b)
            
            
               priežasčių, susijusių su elektromagnetiniu suderinamumu: 7.2.12 punkte nurodyti bandymai;
            
         
               c)
            
            
               akumuliatorių baterijos įtampos sumažėjimo, kai iš jos nuolat tiekiama elektros energija: 7.2.14 punkte nurodytas bandymas;
            
         
               d)
            
            
               netikro pavojaus signalo, suveikus keleivių salono kontrolės įtaisui: 7.2.15 punkte nurodytas bandymas.
            
         18.1.2.2.   Jei patvirtinimo paraiškos teikėjas gali įrodyti, pvz., techniniais duomenimis, kad užtikrino tinkamai apsaugą nuo netikro pavojaus signalo, už patvirtinimo bandymus atsakinga technikos tarnyba gali nereikalauti atlikti kai kurių minėtų bandymų.
   18.2.   Garsinė apsauginė signalizacija
   18.2.1.   Bendrosios nuostatos
   Perspėjimo signalas turi būti aiškiai girdimas ir atpažįstamas; jis turi pastebimai skirtis nuo kitų naudojamų garsinių kelių transporto signalų.
   Be originaliai įrangai priklausančio garsinio perspėjimo įtaiso, ASS valdomoje transporto priemonės dalyje galima įrengti atskirą garsinį perspėjimo įtaisą, kuris apsaugomas taip, kad jo nebūtų galima lengvai ir greitai pasiekti.
   Jei, remiantis 18.2.3.1 punktu, naudojamas atskiras garsinis perspėjimo įtaisas, originaliai įrangai priklausantį standartinį garsinį perspėjimo įtaisą dar gali automatiškai įjungti ASS, su sąlyga, kad, sugadinus kaip nors standartinį garsinį perspėjimo įtaisą (paprastai kur kas lengviau pasiekiamą), nebūtų sutrikdytas atskiro garsinio perspėjimo įtaiso veikimas.
   18.2.2.   Garsinio signalo trukmė
   
               Mažiausiai
            
            
               :
            
            
               25 s,
            
         
               Daugiausiai
            
            
               :
            
            
               30 s.
            
         Garsinis signalas gali pasikartoti tik tada, kai transporto priemonei vėl buvo daromas fizinis poveikis, t. y. praėjus pirmiau nurodytam laiko tarpsniui.
   (Apribojimai: žr. 18.1.1 ir 18.1.2 punktus).
   Išjungus apsauginę signalizacijos sistemą, signalas turi būti nedelsiant nuslopintas.
   18.2.3.   Garsinio signalo specifikacijos
   18.2.3.1.   Vienodo tono signalą (vienodo dažnio virpesius) skleidžiantis įtaisas, pvz., ragelis: garsiniai ir kt. duomenys pagal Taisyklės Nr. 28 I dalį.
   Nutrūkstamas signalas (įjungtas / išjungtas):
   Įjungiamasis dažnis … (2 ± 1) Hz
   Veikimo trukmė = neveikimo trukmė ± 10 %
   18.2.3.2.   Garsinio signalo įtaisas, skleidžiantis kintamo dažnio garso virpesius: garsiniai ir kt. duomenys pagal Taisyklės Nr. 28 I dalį, bet taikomas vienodas gana didelis dažnio pokytis pirmiau nurodytame intervale (1 800–3 550 Hz) abiem kryptimis.
   Pokyčių dažnis … (2 ± 1) Hz
   18.2.3.3.   Garso lygis
   Garso šaltinis:
   
               a)
            
            
               garsinis perspėjimo įtaisas, patvirtintas pagal EEK taisyklės Nr. 28 I dalį, arba
            
         
               b)
            
            
               EEK taisyklės Nr. 28 I dalies 6.1 ir 6.2 punktų reikalavimus atitinkantis įtaisas. Tačiau, jei garso šaltinis – ne originaliai įrangai priklausantis garsinis perspėjimo įtaisas, mažiausią leidžiamą garso lygį galima sumažinti iki 100 dB(A), jei matuojama EEK taisyklės Nr. 28 I dalyje nurodytomis sąlygomis.
            
         18.3.   Regimoji apsauginė signalizacija (jei įrengta)
   18.3.1.   Bendrosios nuostatos
   Įsibrovus į transporto priemonę arba padarius jai fizinį poveikį, įtaisas turi įjungti regimąjį pavojaus signalą, kaip nurodyta 18.3.2 ir 18.3.3 punktuose.
   18.3.2.   Regimojo signalo trukmė
   Regimojo signalo trukmė turi būti nuo 25 s iki 5 min nuo apsauginės signalizacijos įsijungimo. Išjungus apsauginę signalizacijos sistemą, signalas turi būti nedelsiant nuslopintas.
   18.3.3.   Regimojo signalo pobūdis
   Visų transporto priemonės posūkio rodiklio žibintų ir (arba) keleivių salono šviesų, įskaitant visas tos pačios elektros grandinės lempas, mirksėjimas.
   Įjungiamasis dažnis … (2 ± 1) Hz
   Atsižvelgiant į garso signalą, taip pat leidžiama naudoti asinchroninius signalus.
   Veikimo trukmė = neveikimo trukmė ± 10 %
   18.4.   Signalizavimas radijo bangomis (pranešimų gaviklis), jei įrengta
   ASS gali turėti įrenginį, kuris pavojaus signalą perduoda radijo bangomis.
   18.5.   Apsauginės signalizacijos įjungimo blokavimas
   18.5.1.   Varikliui veikiant turi būti neįmanoma tyčia arba netyčia įjungti apsauginės signalizacijos sistemos.
   18.6.   ASS įjungimas ir išjungimas
   18.6.1.   Įjungimas
   ASS leidžiama įjungti visomis tinkamomis priemonėmis, jei jomis negalima netyčia įjungti netikro pavojaus signalo.
   18.6.2.   Išjungimas
   ASS turi būti išjungiama vienu iš toliau nurodytų įtaisų arba jų deriniu; leidžiama naudoti kitus įtaisus, kurių darbinės charakteristikos yra lygiavertės:
   18.6.2.1.   mechaniniu raktu (atitinkančiu šios taisyklės 10 priedo reikalavimus), kurį galima sujungti su iš išorės valdoma centrine transporto priemonės rakinimo sistema, kurią sudaro bent 1 000 kodų variantų;
   18.6.2.2.   elektros arba elektroniniu įtaisu, pvz., nuotolinio valdymo įtaisu, kuriame numatyta bent 50 000 kodų variantų, naudojami važiavimo kodai ir (arba) kurio nuskaitymo trukmė ne mažesnė kaip 10 dienų, pvz., ne daugiau kaip 5 000 variantų iš ne mažiau kaip 50 000 variantų per 24 valandas.
   18.6.2.3.   apsaugotame keleivių skyriuje įrengtu mechaniniu raktu arba elektros ar elektroniniu įtaisu, kuriuo galima nustatyti įlipimo ir (arba) išlipimo delsą.
   18.7.   Išlipimo delsa
   Jeigu ASS įjungimo įtaisas įrengtas apsaugotoje vietoje, turi būti numatyta galimybė nustatyti išlipimo delsą. Turi būti įmanoma nustatyti 15–45 sekundžių išlipimo delsą, skaičiuojamą nuo įtaiso įjungimo. Delsą galima keisti atsižvelgiant į kiekvieno operatoriaus poreikius.
   18.8.   Įlipimo delsa
   Jei ASS įjungimo įtaisas įrengtas apsaugotoje vietoje, turi būti numatyta galimybė nustatyti ne trumpesnę kaip 5 sekundžių ir ne ilgesnę kaip 15 sekundžių įlipimo delsą prieš įjungiant garsinius ir regimuosius signalus. Delsą galima keisti atsižvelgiant į kiekvieno operatoriaus poreikius.
   18.9.   Būsenos indikatorius
   18.9.1.   Informacijai apie ASS būseną (įjungta, išjungta, signalas nustatomas, signalas įjungtas) pateikti keleivių salone ir už jo ribų leidžiama įtaisyti regimuosius indikatorius. Už keleivių salono ribų įrengtų įtaisų regimųjų signalų šviesos stipris turi būti ne didesnis kaip 0,5 cd.
   18.9.2.   Jei numatyta rodyti trumpalaikius „dinaminius“ procesus, pvz., kai būsena „įjungta“ perjungiama į „išjungtą“, ir atvirkščiai, signalai turi būti regimieji ir atitikti 6.9.1 punkto reikalavimus. Šie regimieji signalai taip pat gali būti duoti vienu metu suveikus posūkio rodiklio žibintams ir (arba) keleivių salono lempai (-oms), bet posūkio rodiklio žibintų rodomų regimųjų signalų trukmė turi būti ne ilgesnė kaip 3 sekundės.
   18.10.   Maitinimo šaltinis
   Kaip apsauginės signalizacijos sistemos maitinimo šaltinis naudojamas transporto priemonės akumuliatorius arba įkraunama baterija. Jei numatyta, galima naudoti papildomą įkraunamą arba neįkraunamą bateriją. Šiomis baterijomis jokiais būdais negalima tiekti energijos kitoms transporto priemonės elektros sistemos dalims.
   18.11.   Neprivalomų funkcijų specifikacijos
   18.11.1.   Savitikra, automatinis pranešimas apie gedimą
   Įjungus ASS, triktis, pvz., neuždarytas duris ir t. t., galima nustatyti ir apie tai pranešti naudojant savitikros įtaisą (patikimumo kontrolė).
   18.11.2.   Pavojaus signalo perdavimo įtaisas
   Nepaisant ASS būklės (įjungta arba išjungta) ir (arba) jos funkcijos, leidžiama naudoti regimojo, garsinio ir (arba) radijo bangomis siunčiamo pavojaus signalo perdavimo įtaisą. Signalas įjungiamas transporto priemonės viduje ir neturi paveikti įjungtos ar išjungtos ASS būsenos. Be to, transporto priemonės naudotojui turi būti sudaryta galimybė išjungti šį pavojaus signalo perdavimo įtaisą. Jei tai garsinis pavojaus signalas, jo skambėjimo trukmė veikimo laikotarpiu neribojama. Pavojaus signalo perdavimo įtaisas neturi užblokuoti veikiančio variklio ar jo išjungti.
   19.   BANDYMŲ SĄLYGOS
   Visos sudedamosios TPASS arba ASS dalys išbandomos pagal 7 skirsnyje aprašytą metodiką.
   Šis reikalavimas netaikomas:
   
               19.1.
            
            
               sudedamosioms dalims, kurios įrengiamos ir bandomos kaip sudedamoji transporto priemonės dalis, nepaisant to, ar įrengta TPASS/ASS (pvz., lempoms); arba
            
         
               19.2.
            
            
               sudedamosioms dalims, kurios prieš tai buvo išbandytos kaip transporto priemonės dalis ir dėl kurių buvo pateikti dokumentais pagrįsti įrodymai.
            
         20.   INSTRUKCIJOS
   Kartu su kiekviena transporto priemone pateikiama:
   
               20.1.
            
            
               naudojimo instrukcijos;
            
         
               20.2.
            
            
               techninės priežiūros instrukcijos;
            
         
               20.3.
            
            
               bendro pobūdžio įspėjimas apie pavojų, kuris kiltų kaip nors pakeitus sistemą arba prie jos pritaisius kokius nors priedus.
            
         21.   TRANSPORTO PRIEMONĖS TIPO PAKEITIMAS IR TIPO PATVIRTINIMO IŠPLĖTIMAS
   21.1.   Apie kiekvieną transporto priemonės tipo pakeitimą pranešama transporto priemonės tipą patvirtinusiam administravimo padaliniui.
   Tuomet šis padalinys gali:
   
               21.1.1.
            
            
               nuspręsti, kad atlikti pakeitimai tikriausiai neturi pastebimo neigiamo poveikio ir kad ASS vis tiek atitinka reikalavimus, arba
            
         
               21.1.2.
            
            
               pareikalauti, kad technikos tarnyba pateiktų papildomą ataskaitą.
            
         21.2.   Apie patvirtinimą arba atsisakymą suteikti patvirtinimą, nurodant pakeitimus, 16.3 punkte nustatyta tvarka pranešama šią taisyklę taikančioms susitariančiosioms šalims.
   21.3.   Tipo patvirtinimo išplėtimą suteikianti kompetentinga institucija kiekvienam tokio išplėtimo atveju parengtam pranešimo blankui suteikia eilės numerį.
   22.   GAMYBOS ATITIKTIS
   Gamybos atitikties kontrolės procedūros turi atitikti nustatytąsias susitarimo 2 priedėlyje (E/ECE/324-E/ECE/TRANS/505/Rev.2), kurias taikant galioja toliau nurodyti reikalavimai.
   
               22.1.
            
            
               Kiekviena pagal šią taisyklę patvirtinta transporto priemonė pagaminama taip, kad atitiktų tipą, patvirtintą pagal 17, 18 ir 19 skirsniuose nustatytus reikalavimus;
            
         
               22.2.
            
            
               Patvirtinimą suteikusi kompetentinga institucija bet kada gali patikrinti kiekviename gamybos padalinyje taikomus atitikties kontrolės metodus. Paprastai šios patikros atliekamos kas dveji metai.
            
         23.   BAUDOS UŽ GAMYBOS NEATITIKTĮ
   23.1.   Jei nesilaikoma 22 skirsnyje nustatytų reikalavimų, pagal šią taisyklę suteiktas transporto priemonės tipo patvirtinimas gali būti panaikintas.
   23.2.   Jei šią taisyklę taikanti susitariančioji šalis panaikina anksčiau jos suteiktą patvirtinimą, ji šios taisyklės 2 priede pateikto pavyzdžio formos pranešimu nedelsdama apie tai praneša kitoms šią taisyklę taikančioms susitariančiosioms šalims.
   24.   VISIŠKAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto transporto priemonės tipo gamybą, jis apie tai praneša patvirtinimą suteikusiai valdžios institucijai.
   Ši valdžios institucija, gavusi tokį pranešimą, šios taisyklės 2 priede pateikto pavyzdžio formos pranešimu apie jį praneša kitoms šią taisyklę taikančioms susitariančiosioms šalims.
   25.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRAVIMO PADALINIŲ PAVADINIMAI BEI ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir administravimo padalinių, kurie suteikia patvirtinimą ir kuriems turi būti siunčiami kitose valstybėse išduoti patvirtinimo, patvirtinimo išplėtimo, atsisakymo suteikti patvirtinimą arba patvirtinimo panaikinimo pranešimai, pavadinimus ir adresus.
   III DALIS.   IMOBILIZATORIŲ PATVIRTINIMAS IR TRANSPORTO PRIEMONĖS PATVIRTINIMAS ATSIŽVELGIANT Į JOS IMOBILIZATORIŲ
   26.   APIBRĖŽTYS
   Šios taisyklės III dalyje:
   26.1.   imobilizatorius– įtaisas, skirtas užtikrinti, kad transporto priemonė negalėtų nuvažiuoti varoma savo pačios variklio (neteisėto naudojimo prevencija);
   26.2.   valdymo įranga– imobilizatoriui įjungti ir (arba) išjungti būtina įranga;
   26.3.   būsenos indikatorius– įtaisas, skirtas imobilizatoriaus būsenai nurodyti (įjungtas, išjungtas, perjungiama iš įjungto į išjungtą ir atvirkščiai).
   26.4.   įjungta– būsena, kai transporto priemonė negali važiuoti varoma savo pačios variklio;
   26.5.   išjungta– būsena, kai transporto priemonė gali važiuoti įprastu būdu;
   26.6.   raktas– įtaisas, suprojektuotas ir pagamintas taip, kad būtų galima valdyti blokavimo sistemą, kuri buvo suprojektuota ir pagaminta taip, kad ją būtų galima valdyti tik tuo įtaisu;
   26.7.   blokuotė– konstrukcijos ypatybė, kurią naudojant galima užblokuoti neįjungtą imobilizatorių;
   26.8.   važiavimo kodas– elektroninis kodas, sudarytas iš kelių elementų, kurių derinys kas kartą panaudojus siųstuvą pakeičiamas atsitiktine tvarka;
   26.9.   imobilizatoriaus tipas– sistemos, kurių iš esmės nesiskiria šios pagrindinės savybės:
   26.10.   transporto priemonių tipas atsižvelgiant į jų imobilizatorių– transporto priemonės, kurių iš esmės nesiskiria šios pagrindinės savybės:
   27.   IMOBILIZATORIAUS PATVIRTINIMO PARAIŠKA
   
               27.1.
            
            
               Imobilizatoriaus patvirtinimo paraišką teikia imobilizatoriaus gamintojas arba jo tinkamai įgaliotas atstovas.
            
         
               27.2.
            
            
               Dėl kiekvieno imobilizatoriaus tipo prie paraiškos pridedama:
               
                           27.2.1.
                        
                        
                           IA priedo 1 dalyje nustatyto pavyzdžio informacinis dokumentas, kuriame pateikiamas imobilizatoriaus techninių charakteristikų aprašas, priemonės, kurių imamasi siekiant apsisaugoti nuo netyčinio įsijungimo ir įrengimo kiekvienos markės ir tipo transporto priemonėje, kurioje imobilizatorius yra skirtas įrengti, būdas;
                        
                     
                           27.2.2.
                        
                        
                           trys imobilizatoriaus tipo pavyzdžiai su visomis sudedamosiomis dalimis. Visos pagrindinės sudedamosios dalys turi būti aiškiai ir nenutrinamai pažymėtos pareiškėjo prekių pavadinimu arba ženklu ir tos sudedamosios dalies tipo ženklu;
                        
                     
                           27.2.3.
                        
                        
                           transporto priemonė (-s), kurioje (-iose) įrengta tvirtintino tipo imobilizatorius ir kurią (-ias) parenka pareiškėjas, susitaręs su technikos tarnyba, atsakinga už patvirtinimo bandymus;
                        
                     
                           27.2.4.
                        
                        
                           trys instrukcijų egzemplioriai, atsižvelgiant į 34 skirsnio nuostatas.
                        
                     
         28.   TRANSPORTO PRIEMONĖS PATVIRTINIMO PARAIŠKA
   
               28.1.
            
            
               Jei pagal šios taisyklės III dalį patvirtintas imobilizatorius naudojamas transporto priemonėje, pateiktoje patvirtinti pagal šios taisyklės IIII dalį, imobilizatoriaus bandymai, atlikti siekiant gauti transporto priemonės patvirtinimą pagal šios taisyklės III dalį, nekartojami.
            
         
               28.2.
            
            
               Paraišką dėl transporto priemonės patvirtinimo atsižvelgiant į jos imobilizatorių pateikia transporto priemonės gamintojas arba jo tinkamai įgaliotas atstovas.
            
         
               28.3.
            
            
               ji pateikiama kartu su informaciniu dokumentu, kuriame pateikiamas imobilizatoriaus techninių charakteristikų aprašas ir įrengimo kiekvienos markės ir tipo transporto priemonėje, kurioje imobilizatorius yra skirtas įrengti, būdas, laikantis atitinkamai 1A priedo 2 arba 3 dalyje pateikto pavyzdžio.
            
         
               28.4.
            
            
               Technikos tarnybai pateikiama tvirtintino tipo reikalavimus atitinkanti transporto priemonė.
            
         
               28.5.
            
            
               Transporto priemonė, kurioje nėra visų tipui deramų sudedamųjų dalių, gali būti priimta, jei pareiškėjas kompetentingai institucijai gali įrodyti, kad šių sudedamųjų dalių nebuvimas neturi įtakos patikrų rezultatams, susijusiems su šios taisyklės reikalavimais.
            
         
               28.6.
            
            
               Jei naudojamas pagal šios taisyklės III dalį patvirtintas imobilizatorius, technikos tarnybai taip pat pateikiamas imobilizatorių tipo patvirtinimo pranešimas.
            
         29.   IMOBILIZATORIAUS PATVIRTINIMAS
   
               29.1.
            
            
               Jei patvirtinti pagal šią taisyklę pateiktas imobilizatorius atitinka 31, 32 ir 33 skirsnių reikalavimus, suteikiamas to imobilizatoriaus tipo patvirtinimas.
            
         
               29.2.
            
            
               Kiekvienam patvirtintam tipui suteikiamas patvirtinimo numeris. Pirmieji du jo skaitmenys (šiuo metu 01, nes taikomi 01 serijos pakeitimai) rodo pakeitimų seriją, į kurią įtraukiami patys naujausi pagrindiniai techniniai taisyklės pakeitimai, galiojantys suteikiant patvirtinimą. Ta pati susitariančioji šalis negali to paties numerio priskirti kitam imobilizatoriaus tipui.
            
         
               29.3.
            
            
               Apie imobilizatoriaus tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę praneša šią taisyklę taikančioms susitariančiosioms šalims naudojant šios taisyklės 3 priede pateikto pavyzdžio blanką.
            
         
               29.4.
            
            
               Ant imobilizatoriaus, atitinkančio pagal šią taisyklę patvirtintą imobilizatoriaus tipą, pagrindinės (-ių) sudedamosios (-ųjų) dalies (-ių) lengvai pasiekiamoje vietoje, nurodytoje patvirtinimo blanke, pritvirtinamas gerai matomas tarptautinis patvirtinimo ženklas, kurį sudaro:
               
                           29.4.1.
                        
                        
                           apskritimas aplink E raidę, po kurios nurodomas skiriamasis patvirtinimą suteikusios šalies numeris (8);
                        
                     
                           29.4.2.
                        
                        
                           šalia 29.4.1 punkte nurodyto apskritimo įrašytas šios taisyklės numeris, po kurio rašoma R raidė, A, I arba AI simbolis, rodantis, ar sistema yra transporto priemonių apsauginė signalizacijos sistema, imobilizatorius ar abiejų įrenginių derinys, brūkšnelis ir patvirtinimo numeris.
                        
                     
         
               29.5.
            
            
               Patvirtinimo ženklas turi būti lengvai įskaitomas ir nenutrinamas.
            
         
               29.6.
            
            
               Šios taisyklės 5 priede pateikiami patvirtinimo ženklų išdėstymo pavyzdžiai.
            
         
               29.7.
            
            
               Užuot naudojus 29.4 punkte aprašytą patvirtinimo ženklą, galima suteikti kiekvieno parduodamo imobilizatoriaus atitikties sertifikatą.
               Jeigu imobilizatoriaus gamintojas transporto priemonės gamintojui tiekia patvirtintą nepažymėtą imobilizatorių, kurį pastarasis įrengia kaip originalią įrangą tam tikro modelio arba modelių grupei priklausančiose transporto priemonėse, imobilizatoriaus gamintojas transporto priemonės gamintojui pateikia tiek atitikties sertifikato kopijų, kiek jų reikia, kad tas gamintojas galėtų gauti transporto priemonės patvirtinimą pagal šios taisyklės 30 skirsnį.
               Jei imobilizatorius sudarytas iš atskirų sudedamųjų dalių, jos pagrindinė (-s) sudedamoji (-osios) dalis (-ys) pažymima (-os) informaciniu ženklu, o atitikties sertifikate pateikiamas tų informacinių ženklų sąrašas.
               Atitikties pažymėjimo pavyzdys pateiktas šios taisyklės 6 priede.
            
         30.   TRANSPORTO PRIEMONĖS PATVIRTINIMAS
   
               30.1.
            
            
               Jeigu patvirtinti pagal šią taisyklę pateikta transporto priemonė atitinka 31, 32 ir 33 skirsnių reikalavimus, suteikiamas to transporto priemonės tipo patvirtinimas.
            
         
               30.2.
            
            
               Kiekvienam patvirtintam tipui suteikiamas patvirtinimo numeris. Pirmieji du jo skaitmenys (šiuo metu 01, nes taikomi 01 serijos pakeitimai) rodo pakeitimų seriją, į kurią įtraukiami patys naujausi pagrindiniai techniniai taisyklės pakeitimai, galiojantys suteikiant patvirtinimą. Ta pati susitariančioji šalis to paties numerio negali priskirti kitam transporto priemonės tipui.
            
         
               30.3.
            
            
               Apie transporto priemonės tipo patvirtinimą, patvirtinimo išplėtimą arba atsisakymą suteikti patvirtinimą pagal šią taisyklę pranešama šią taisyklę taikančioms susitariančiosioms šalims naudojant šios taisyklės 4 priede pateikto pavyzdžio blanką.
            
         
               30.4.
            
            
               Ant kiekvienos transporto priemonės, atitinkančios pagal šią taisyklę patvirtintą transporto priemonės tipą, lengvai pasiekiamoje vietoje, nurodytoje patvirtinimo blanke, pritvirtinamas gerai matomas tarptautinis patvirtinimo ženklas, kurį sudaro:
               
                           30.4.1.
                        
                        
                           apskritimas aplink E raidę, po kurios nurodomas skiriamasis patvirtinimą suteikusios šalies numeris (9);
                        
                     
                           30.4.2.
                        
                        
                           dešinėje 30.4.1 punkte nurodyto apskritimo pusėje įrašytas šios taisyklės numeris, po kurio rašoma R raidė R, A, I arba AI simbolis, rodantis, ar transporto priemonė buvo patvirtinta atsižvelgiant į jos apsauginę signalizacijos sistemą, imobilizatorius ar abiejų įrenginių derinį, brūkšnelis ir patvirtinimo numeris.
                        
                     
         
               30.5.
            
            
               Jei transporto priemonė atitinka transporto priemonės tipą, patvirtintą pagal vieną ar daugiau prie Susitarimo pridėtų taisyklių, pagal šią taisyklę patvirtinimą suteikusioje šalyje ženklo, nurodyto 30.4.1 punkte, galima nekartoti; tokiu atveju taisyklės ir patvirtinimo numeriai bei papildomi visų taisyklių, pagal kurias buvo suteikti patvirtinimai, ženklai pagal šią taisyklę patvirtinimą suteikusioje šalyje surašomi į statmenus stulpelius dešinėje nuo 30.4.1 punkte aprašyto ženklo.
            
         
               30.6.
            
            
               Patvirtinimo ženklas turi būti lengvai įskaitomas ir nenutrinamas.
            
         
               30.7.
            
            
               Patvirtinimo ženklas rašomas šalia gamintojo pritvirtintos transporto priemonės duomenų plokštelės arba ant jos.
            
         
               30.8.
            
            
               Šios taisyklės 5 priede pateikiami patvirtinimo ženklų išdėstymo pavyzdžiai.
            
         31.   BENDRIEJI TECHNINIAI REIKALAVIMAI
   
               31.1.
            
            
               Imobilizatorių turi būti įmanoma įjungti ir išjungti pagal toliau nurodytus reikalavimus.
            
         
               31.2.
            
            
               Jei imobilizatorius pritaikytas perduoti signalą radijo bangomis, pvz., norint įjungti arba išjungti imobilizatorių, jis turi atitikti tam tikrus ETSI standartus (žr. 5.3 punkte pateiktą 2 išnašą), pvz., EN 300 220–1 V1.3.1. (2000–09), EN 300 220–2 V1.3.1. (2000–09), EN 300 220–3 V1.1.1. (2000–09) ir EN 301 489–3 V1.2.1. (2000–08) (įskaitant rekomendacinio pobūdžio reikalavimus). Imobilizatoriui įjungti ir išjungti skirtų radijo signalų dažnis ir didžiausia spinduliavimo galia turi atitikti CEPT/ERC (žr. 5.3 punkte pateiktą 3 išnašą) rekomendaciją Nr. 70–03 (2000 m. vasario 17 d.) dėl mažo nuotolio įtaisų naudojimo (žr. 5.3 punkte pateiktą 4 išnašą).
            
         
               31.3.
            
            
               Imobilizatorius turi būti sukonstruotas ir įrengiamas taip, kad visos transporto priemonės, kuriose jis įrengiamas, ir toliau atitiktų techninius reikalavimus.
            
         
               31.4.
            
            
               Imobilizatoriaus turi būti neįmanoma įjungti, jeigu uždegimo rakto padėtis yra variklio veikimo padėtis, išskyrus šiuos atvejus:
               
                           a)
                        
                        
                           transporto priemonė yra įrengta arba skirta įrengti kaip greitosios pagalbos, priešgaisrinės tarnybos arba policijos automobilis; arba
                        
                     
                           b)
                        
                        
                           variklis būtinas:
                           
                                       i)
                                    
                                    
                                       ne pačiai transporto priemonei varyti, o kaip įrangos, kuri yra transporto priemonės dalis arba kuri yra įrengta transporto priemonėje, energijos šaltinis, arba
                                    
                                 
                                       ii)
                                    
                                    
                                       palaikyti tokį transporto priemonės akumuliatorių elektros energijos lygį, kad ją būtų galima tiekti įrangai arba prietaisams,
                                    
                                 
                     kai transporto priemonė nejuda ir yra įjungtas stovėjimo stabdys. Jei taikoma ši išimtis, tai turi būti nurodyta pranešimo priedo 2 punkte (šios taisyklės 2 priedas).
            
         
               31.5.
            
            
               Neturi būti įmanoma ilgam išjungti imobilizatoriaus.
            
         
               31.6.
            
            
               Imobilizatorius suprojektuojamas ir pagaminamas taip, kad po įrengimo net ir sugedęs jis neturėtų neigiamos įtakos numatytoms transporto priemonės funkcijoms ir saugiam veikimui.
            
         
               31.7.
            
            
               Imobilizatorius suprojektuojamas ir pagaminamas taip, kad, pagal gamintojo nurodymus tą prietaisą įrengus transporto priemonėje, nebūtų įmanoma, pvz., pigiais, nesunkiai paslepiamais įrankiais, įranga arba laisvai įsigyjamais gaminiais, greitai ir neatkreipiant dėmesio sutrikdyti jo veikimą arba jį sugadinti. Mėginant nutraukti imobilizatoriaus veikimą turi būti sunku ir laiko požiūriu neefektyvu pakeisti jo pagrindinę sudedamąją dalį arba mazgą.
            
         
               31.8.
            
            
               Imobilizatorius suprojektuojamas ir pagaminamas taip, kad jį įrengus pagal gamintojo nurodymus, gana ilgą naudojimo laiką atlaikytų sąlygų transporto priemonėje poveikį (dėl bandymo žr. 33 skirsnį). Pirmiausia, naudojant imobilizatorių, neturi pablogėti transporto priemonėje įrengtų elektros grandinių savybės (laido skerspjūviai, kontakto patikimumas ir t. t.).
            
         
               31.9.
            
            
               Imobilizatorių galima derinti arba sujungti su kitomis transporto priemonės sistemomis (pvz., variklio valdymu, apsauginėmis signalizacijos sistemomis).
            
         
               31.10.
            
            
               Turi būti neįmanoma imobilizatoriumi blokuoti transporto priemonės stabdžių atleidimo, išskyrus imobilizatorių, kuris blokuoja pneumatiniu būdu atleidžiamų spyruoklinių stabdžių atleidimą (10) ir veikia taip, kad įprastomis arba gedimo sąlygomis būtų laikomasi Taisyklės Nr. 13 techninių reikalavimų, galiojančių teikiant tipo patvirtinimo paraišką pagal šią taisyklę.
               Šio punkto nuostatas atitinkantis imobilizatorius, blokuojantis pneumatiniu būdu atleidžiamų spyruoklinių stabdžių atleidimą, taip pat turi atitikti šioje taisyklėje nustatytus techninius reikalavimus.
            
         
               31.11.
            
            
               Imobilizatorius neturi veikti kaip transporto priemonės stabdžių įjungimo priemonė.
            
         32.   KONKRETŪS TECHNINIAI REIKALAVIMAI
   32.1.   Blokavimo laipsnis
   
               32.1.1.
            
            
               Imobilizatorius suprojektuojamas taip, kad bent vienu iš toliau nurodytų būdų neleistų važiuoti transporto priemone naudojant jos pačios varomąją jėgą:
               
                           32.1.1.1.
                        
                        
                           jei prietaisas įrengiamas pardavus transporto priemonę arba jei tai yra transporto priemonė su dyzeliniu varikliu – atjungiant bent dvi atskiras grandines, kurios būtinos transporto priemonės veikimui naudojant jos pačios varomąją jėgą, (pvz., starterį, uždegimo grandinę, degalų tiekimo sistemą, pneumatiniu būdu atleidžiamus spyruoklinius stabdžius ir t. t.);
                        
                     
                           32.1.1.2.
                        
                        
                           sutrikdant kodu bent vieno transporto priemonės veikimui būtinos valdymo prietaiso veikimą.
                        
                     
         
               32.1.2.
            
            
               Dėl imobilizatoriaus, skirto įrengti katalizinį konverterį turinčioje transporto priemonėje, nesudegę degalai neturi patekti į išmetamąsias dujas.
            
         32.2.   Veikimo patikimumas
   Veikimo patikimumas užtikrinamas tinkama imobilizatoriaus konstrukcija, atsižvelgiant į konkrečias aplinkos sąlygas transporto priemonėje (žr. 31.8 punktą ir 33 skirsnį).
   32.3.   Veikimo sauga
   Turi būti užtikrinta, kad dėl nė vieno iš 33 skirsnyje nurodytų bandymų nepasikeistų imobilizatoriaus būsena (įjungtas / išjungtas).
   32.4.   Imobilizatoriaus įjungimas
   
               32.4.1.
            
            
               Vairuotojui nesiimant papildomų veiksmų imobilizatorius turi būti įjungtas bent vienu iš toliau nurodytų būdų:
               
                           a)
                        
                        
                           uždegimo raktą pasukant į neutraliąją uždegimo spynos padėtį ir suaktyvinant duris; imobilizatorius, kurie išsijungia iš karto prieš įprastą transporto priemonės įjungimą arba jo metu, taip pat leidžiama įjungti išjungiant degimą;
                        
                     
                           b)
                        
                        
                           ne ilgiau kaip po 1 minutės nuo rakto ištraukimo iš uždegimo spynos.
                        
                     
         
               32.4.2.
            
            
               Jeigu imobilizatorių galima įjungti, kai uždegimo rakto padėtis yra variklio veikimo padėtis, kaip nurodyta 31.4 punkte, imobilizatorių taip pat galima įjungti atidarant vairuotojo duris ir (arba) įgaliotam naudotojui atliekant specialų veiksmą.
            
         32.5.   Išjungimas
   
               32.5.1.
            
            
               Išjungiama naudojant vieną iš toliau nurodytų įtaisų arba jų derinį. Leidžiama naudoti kitus lygiavertės apsaugos įtaisus, kurių veiksmingumas yra lygiavertis.
            
         
               32.5.1.1.
            
            
               Klaviatūra individualiai pasirenkamam kodui, kuris turi ne mažiau kaip 10 000 variantų, įvesti.
            
         
               32.5.1.2.
            
            
               Elektros arba elektroninis įtaisas, pvz., nuotolinio valdymo įtaisas, kuriame numatyta bent 50 000 kodų variantų, naudojami važiavimo kodai ir (arba) kurio nuskaitymo trukmė ne mažesnė kaip 10 dienų, pvz., ne daugiau kaip 5 000 variantų iš ne mažiau kaip 50 000 variantų per 24 valandas;
            
         
               32.5.1.3.
            
            
               Jei gali būti išjungiama nuotolinio valdymo įtaisu, po 5 minučių nuo išjungimo imobilizatorius turi vėl įsijungti, jei nebuvo imtasi papildomų veiksmų dėl starterio grandinės.
            
         32.6.   Būsenos indikatorius
   
               32.6.1.
            
            
               Informacijai apie imobilizatoriaus būseną (įjungtas, išjungtas, perjungiamas iš įjungto į išjungtą ir atvirkščiai) pateikti keleivių salone ir už jo ribų leidžiama įtaisyti regimuosius indikatorius. Už keleivių salono ribų įrengtų įtaisų regimųjų signalų šviesos stipris turi būti ne didesnis kaip 0,5 cd.
            
         
               32.6.2.
            
            
               Jei numatyta rodyti trumpalaikius „dinaminius“ procesus, pvz., kai būsena „įjungta“ perjungiama į „išjungtą“, ir atvirkščiai, signalai turi būti regimieji ir atitikti 32.6.1 punkto reikalavimus. Šie regimieji signalai taip pat gali būti duoti vienu metu suveikus posūkio rodiklio žibintams ir (arba) keleivių salono lempai (-oms), bet posūkio rodiklio žibintų rodomų regimųjų signalų trukmė turi būti ne ilgesnė kaip 3 sekundės.
            
         33.   VEIKIMO PARAMETRAI IR BANDYMŲ SĄLYGOS
   33.1.   Veikimo parametrai
   Visos imobilizatoriaus sudedamosios dalys turi atitikti šios taisyklės 7 skirsnyje nustatytus reikalavimus.
   Šis reikalavimas netaikomas:
   
                
            
            
               sudedamosioms dalims, kurios įrengiamos ir bandomos kaip sudedamoji transporto priemonės dalis, nepaisant to, ar įrengtas imobilizatorius (pvz., lempoms), arba
            
         
                
            
            
               sudedamosioms dalims, kurios prieš tai buvo išbandytos kaip transporto priemonės dalys ir dėl kurių buvo pateikti dokumentais pagrįsti įrodymai.
            
         33.2.   Bandymo sąlygos
   Visi bandymai atliekami paeiliui su vienu imobilizatoriumi. Tačiau bandymus atliekančios institucijos nuožiūra galima naudoti kitus bandinius, jei manoma, kad tai neturės įtakos kitų bandymų rezultatams.
   33.3.   Veikimo bandymas
   Atlikus visus toliau nurodytus bandymus, imobilizatorius išbandomas šios taisyklės 7.2.1.2 punkte nurodytomis įprastomis bandymo sąlygomis, kad būtų patikrinta, ar jis tebeveikia kaip įprasta. Prireikus prieš bandymą galima pakeisti lydžiuosius saugiklius.
   Visos imobilizatoriaus sudedamosios dalys turi atitikti šios taisyklės 7.2.2–7.2.8 ir 7.2.12 punktuose nustatytus reikalavimus.
   34.   INSTRUKCIJOS
   (34.1–34.3 punktai skirti tik įrengimui po pardavimo)
   Kartu su kiekvienu imobilizatoriumi pateikiama:
   
               34.1.
            
            
               įrengimo instrukcijos:
               
                           34.1.1.
                        
                        
                           transporto priemonių ir jų modelių, kuriems skirtas įtaisas, sąrašas. Šis sąrašas gali būti specialus arba bendro pobūdžio, pvz., „visų automobilių su benzininiais varikliais ir 12 V akumuliatoriais su įžemintu neigiamu poliumi“;
                        
                     
                           34.1.2.
                        
                        
                           įrengimo būdas, pavaizduotas nuotraukomis ir (arba) labai aiškiais brėžiniais;
                        
                     
                           34.1.3.
                        
                        
                           tokios išsamios tiekėjo pateiktos įrengimo instrukcijas, kad, kompetentingam montuotojui jų griežtai laikantis, nesumažėtų transporto priemonės saugumas ir patikimumas;
                        
                     
                           34.1.4.
                        
                        
                           pateikiamose įrengimo instrukcijose nustatomi imobilizatoriaus elektros energijos reikalavimai ir, jei būtina, pateikiama rekomendacija naudoti galingesnę bateriją;
                        
                     
                           34.1.5.
                        
                        
                           tiekėjas nurodo procedūras, kurias taikant po įrengimo patikrinama transporto priemonė. Ypatingas dėmesys skiriamas su saugumu susijusioms funkcijoms;
                        
                     
         
               34.2.
            
            
               neužpildytas įrengimo pažymėjimas, kurio pavyzdys pateiktas 7 priede;
            
         
               34.3.
            
            
               imobilizatoriaus pirkėjui skirtas bendras pareiškimas, kuriame atkreipiamas to pirkėjo dėmesys į šiuos dalykus:
               
                           34.3.1.
                        
                        
                           kad imobilizatorius turėtų būti įrengiamas vadovaujantis gamintojo instrukcijomis;
                        
                     
                           34.3.2.
                        
                        
                           kad rekomenduojama pasirinkti gerą montuotoją (galima prašyti, kad imobilizatoriaus gamintojas nurodytų tinkamus montuotojus);
                        
                     
                           34.3.3.
                        
                        
                           kad imobilizatoriaus pridedamą įrengimo pažymėjimą turėtų užpildyti montuotojas;
                        
                     
         
               34.4.
            
            
               naudojimo instrukcijos;
            
         
               34.5.
            
            
               techninės priežiūros instrukcijos;
            
         
               34.6.
            
            
               bendro pobūdžio įspėjimas apie pavojus, kurie kiltų kaip nors pakeitus imobilizatorių arba prie jo pritaisius kokius nors priedus; atlikus pirmiau minėtus pakeitimus arba pritaisius tokius priedus, iš karto netektų galios 34.2 punkte nurodytas įrengimo sertifikatas.
            
         35.   IMOBILIZATORIAUS TIPO ARBA TRANSPORTO PRIEMONĖS TIPO PAKEITIMAS IR TIPO PATVIRTINIMO IŠPLĖTIMAS
   Apie kiekvieną imobilizatoriaus tipo arba transporto priemonės tipo pakeitimą pranešama tą imobilizatoriaus tipą patvirtinusiam administravimo padaliniui.
   Tuomet šis padalinys gali:
   
               a)
            
            
               nuspręsti, kad atlikti pakeitimai veikiausiai neturi pastebimo neigiamo poveikio ir kad imobilizatorius arba transporto priemonė vis tiek atitinka reikalavimus, arba
            
         
               b)
            
            
               pareikalauti, kad už bandymus atsakinga technikos tarnyba pateiktų papildomą kai kurių arba visų šios taisyklės 31, 32 ir 33 skirsniuose aprašytų bandymų ataskaitą.
            
         Apie patvirtinimą arba atsisakymą suteikti patvirtinimą, nurodant pakeitimus, 29.3 punkte nustatyta tvarka pranešama šią taisyklę taikančioms susitariančiosioms šalims.
   Tipo patvirtinimo išplėtimą suteikianti kompetentinga institucija kiekvienam tokio išplėtimo atveju parengtam pranešimo blankui suteikia eilės numerį.
   36.   GAMYBOS ATITIKTIS
   Gamybos atitikties procedūros turi atitikti nustatytas Susitarimo 2 priedėlyje (E/ECE/324-E/ECE/TRANS/505/Rev.2), laikantis šių reikalavimų:
   
               36.1.
            
            
               kiekvienas pagal šią taisyklę patvirtintas imobilizatorius arba transporto priemonė, atsižvelgiant į jos imobilizatorių, pagaminami taip, kad atitiktų tipą, patvirtintą pagal 31, 32 ir 33 skirsniuose nustatytus reikalavimus;
            
         
               36.2.
            
            
               Patvirtinimą suteikusi kompetentinga institucija bet kada gali patikrinti kiekviename gamybos padalinyje taikomus atitikties kontrolės metodus. Paprastai šios patikros atliekamos kas dveji metai.
            
         37.   BAUDOS UŽ GAMYBOS NEATITIKTĮ
   
               37.1.
            
            
               Jei nesilaikoma 36 skirsnyje nustatytų reikalavimų, pagal šią taisyklę imobilizatoriaus arba transporto priemonės tipui suteiktas patvirtinimas gali būti panaikintas.
            
         
               37.2.
            
            
               Jei šią taisyklę taikanti susitariančioji šalis panaikina anksčiau jos suteiktą patvirtinimą, ji šios taisyklės 3 ir 4 prieduose pateikto pavyzdžio formos pranešimu nedelsdama apie tai praneša kitoms šią taisyklę taikančioms susitariančiosioms šalims.
            
         38.   VISIŠKAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto imobilizatoriaus arba transporto priemonės tipo gamybą, jis apie tai praneša patvirtinimą suteikusiai valdžios institucijai.
   Ši valdžios institucija, gavusi tokį pranešimą, šios taisyklės 4 priede pateikto pavyzdžio formos pranešimu apie jį praneša kitoms šią taisyklę taikančioms susitariančiosioms šalims.
   39.   PEREINAMOJO LAIKOTARPIO NUOSTATOS
   39.1.   Imobilizatoriaus tipo patvirtinimas
   
               39.1.1.
            
            
               Praėjus 36 mėnesiams nuo 01 serijos pakeitimų 4 papildymo įsigaliojimo dienos, šią taisyklę taikančios susitariančiosios šalys patvirtinimus turi suteikti tik tada, jei sudedamosios dalies arba atskiro techninio mazgo, kurį norima patvirtinti, tipas atitinka šios taisyklės su pakeitimais, padarytais 01 serijos pakeitimų 4 papildymu, reikalavimus.
            
         
               39.1.2.
            
            
               Šią taisyklę taikančios susitariančiosios šalys ir toliau teikia patvirtinimus tokių tipų sudedamosioms dalims arba atskiriems techniniams mazgams, kurie atitinka pradinę šios taisyklės redakciją su pakeitimais, padarytais ankstesnių serijų pakeitimais, jeigu ta sudedamoji dalis arba atskiras techninis mazgas yra skirti įrengti transporto priemonėse kaip pakaitinės dalys ir jei tose transporto priemonėse techniškai neįmanoma įrengti sudedamosios dalies arba atskiro techninio mazgo, atitinkančio šios taisyklės su pakeitimais, padarytais 01 serijos pakeitimų 4 papildymu, reikalavimus.
            
         39.2.   Transporto priemonės tipo patvirtinimas
   
               39.2.1.
            
            
               Praėjus 36 mėnesiams nuo 01 serijos pakeitimų 4 papildymo įsigaliojimo dienos, šią taisyklę taikančios susitariančiosios šalys patvirtinimą suteikia tik jei tvirtintinas transporto priemonės tipas atitinka šios taisyklės su pakeitimais, padarytais 01 serijos pakeitimų 4 papildymu, reikalavimus.
            
         40.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRAVIMO PADALINIŲ PAVADINIMAI BEI ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir administravimo padalinių, kurie suteikia patvirtinimą ir kuriems turi būti siunčiami kitose valstybėse išduoti patvirtinimo, patvirtinimo išplėtimo, atsisakymo suteikti patvirtinimą arba patvirtinimo panaikinimo pranešimai, pavadinimus ir adresus.
   
      (1)  Taikoma tik toms transporto priemonėms, kuriose naudojama 12 voltų įtampos elektros sistema.
   
      (2)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Serbija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 nenaudojamas, 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 nenaudojamas, 31 – Bosnija ir Hercegovina, 32 – Latvija, 33 nenaudojamas, 34 – Bulgarija, 35 nenaudojamas, 36 – Lietuva, 37 – Turkija, 38 nenaudojamas, 39 – Azerbaidžanas, 40 – Buvusioji Jugoslavijos Respublika Makedonija, 41 nenaudojamas, 42 – Europos bendrija (patvirtinimus suteikia jos valstybės narės, naudodamos atitinkamą savo EEK žymenį), 43 – Japonija, 44 nenaudojamas, 45 – Australija, 46 – Ukraina, 47 – Pietų Afrika, 48 – Naujoji Zelandija, 49 – Kipras, 50 – Malta, 51 – Korėjos Respublika, 52 – Malaizija, 53 – Tailandas. Tolesni numeriai kitoms šalims skiriami chronologine tvarka, kuria jos ratifikavo arba prisijungė prie Susitarimo dėl suvienodintų techninių nuostatų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas nuostatas suteiktų patvirtinimų abipusio pripažinimo sąlygų; apie paskirtus numerius Susitariančiosioms Šalims praneša Jungtinių Tautų Generalinis Sekretorius.
   
      (3)  Jei įsigalint šiai taisyklei šie standartai dar nebūtų parengti, turi būti taikomi atitinkami nacionaliniai reikalavimai.
   ETSI– Europos telekomunikacijų standartų institutas (European Telecommunications Standards Institute).
   
      (4)  
   CEPT– Europos pašto ir telekomunikacijų administracijų konferencija (Conference of European Posts and Telecommunications).
   ERC– Europos radijo ryšio komitetas (European Radio communications Committee).
   
      (5)  Susitariančiosios šalys gali uždrausti naudoti tokį dažnį ir (arba) galią ir gali leisti naudoti kitokį dažnį ir (arba) galią.
   
      (6)  Regimųjų perspėjimo įtaisų sudedamosios dalys – lempos, priklausančios įprastai automobilio apšvietimo sistemai, nebūtinai turi atitikti 7.1 punkte nurodytų veikimo parametrų ir su jomis neprivaloma atlikti 7.2 punkte išvardytų bandymų.
   
      (7)  Žr. 1 išnašą.
   
      (8)  Žr. 1 išnašą.
   
      (9)  Žr. 1 išnašą.
   
      (10)  Kaip nustatyta Taisyklės Nr. 13 8 priede (su pakeitimais).
   
      1 PRIEDAS
      PRANEŠIMAS
      (Didžiausias formatas: A4 (210 × 297 mm))
      
         
   
   
      1A PRIEDAS
      1   DALIS
      Informacinis dokumentas pagal Taisyklės Nr. 97 II dalį susijusią su sudedamosios dalies arba atskiro techninio mazgo EEK tipo patvirtinimu, atsižvelgiant į transporto priemonės apsauginės signalizacijos sistemas
      (Didžiausias formatas: (210 × 297 mm))
      1.   Bendrosios nuostatos
      1.1.   Markė (gamintojo prekės pavadinimas): …
      1.2.   Tipas: …
      1.3.   Tipo identifikavimo priemonės, jei paženklinta ant įtaiso: (1) …
      1.3.1.   To ženklo vieta: …
      1.4.   Gamintojo pavadinimas ir adresas: …
      1.5.   EEK patvirtinimo ženklo vieta: …
      1.6.   Surinkimo gamyklos (-ų) adresas (-ai): …
      2.   Transporto priemonės aprašas
      2.1.   Apsauginės signalizacijos sistemos ir su ja susijusių transporto priemonės dalių išsamus aprašas: …
      2.1.1.   Pagrindinių apsauginės signalizacijos sistemos sudedamųjų dalių sąrašas: …
      2.1.2.   Priemonės prieš netikrą pavojaus signalą: …
      2.2.   Įtaiso suteikiamos apsaugos sritis: …
      2.3.   Įtaiso įjungimo / išjungimo būdas: …
      2.4.   Veiksmingų pakaitinių kodų (jei taikoma) derinys: …
      2.5.   Pagrindinių įtaiso sudedamųjų dalių ir, jei taikoma, jų nuorodinių ženklų sąrašas: …
      3.   Brėžiniai
      3.1.   Pagrindinių įtaiso sudedamųjų dalių brėžiniai (juose turi būti nurodyta EEK patvirtinimo ženklui skirta vieta): …
      4.   Instrukcijos
      4.1.   Transporto priemonių, kuriose numatyta montuoti įtaisą, sąrašas: …
      4.2.   Įrengimo būdo aprašas, iliustruotas nuotraukomis ir (arba) brėžiniais: …
      4.3.   Naudojimo instrukcijos: …
      4.4.   Techninės priežiūros instrukcijos (jeigu yra): …
      4.5.   Šios taisyklės punktų, kurie nėra taikomi TPSS, kurios tipas patvirtintas kaip atskiro techninio mazgo tipas ir kuri turi būti įrengta nurodytų transporto priemonių nurodytose vietose, montavimo sąlygoms, aprašymas: …
      2   DALIS
      Informacinis dokumentas pagal Taisyklės Nr. 97 II dalį, susijusią su sudedamosios dalies arba atskiro techninio mazgo EEK tipo patvirtinimu, atsižvelgiant į transporto priemonės apsauginės signalizacijos sistemas
      (Didžiausias formatas: (210 × 297 mm))
      be apsauginės signalizacijos sistemos / su apsauginės signalizacijos sistema (2)
      
      be imobilizatoriaus / su imobilizatoriumi (2)
      
      1.   Bendrosios nuostatos
      1.1.   Markė (gamintojo prekės pavadinimas): …
      1.2.   Tipas: …
      1.3.   Tipo identifikavimo priemonės, jei paženklinta ant įtaiso (3): …
      1.3.1.   To ženklo vieta: …
      1.4.   Transporto priemonės kategorija (4): …
      1.5.   Gamintojo pavadinimas ir adresas: …
      1.6.   EEK patvirtinimo ženklo vieta: …
      1.7.   Surinkimo gamyklos (-ų) adresas (-ai): …
      2.   Transporto priemonės bendrosios konstrukcijos savybės
      2.1.   Tipinės transporto priemonės nuotraukos ir (arba) brėžiniai: …
      2.2.   Eismas vyksta dešiniąja / kairiąja kelio puse (2): …
      3.   Kita
      3.1.   Apsaugos nuo neteisėto pasinaudojimo transporto priemone įtaisai: …
      3.1.2.   Transporto priemonės imobilizatorius: …
      3.1.2.1.   Tipo patvirtinimo numeris, jei suteiktas: …
      3.1.2.2.   Dar nepatvirtintų imobilizatorių atveju: …
      3.1.2.2.1.   Transporto priemonės imobilizatoriaus ir priemonių, kurių imtasi nuo netyčinio suaktyvinimo, išsamus techninis aprašas: …
      3.1.2.2.2.   Sistema (-os), kurią (-ias) veikia transporto priemonės imobilizatorius: …
      3.1.2.2.3.   Veiksmingų pakaitinių kodų (jei taikoma) derinys: …
      3.1.3.   Apsauginės signalizacijos sistema (jei yra): …
      3.1.3.1.   Tipo patvirtinimo numeris, jei suteiktas: …
      3.1.3.1.1.   Išsamus transporto priemonės tipo aprašas atsižvelgiant į įrengtos TPSS išdėstymą, iliustruotas nuotraukomis ir (arba) brėžiniais (jei TPSS tipas yra jau patvirtintas kaip atskiro techninio mazgo tipas, gali būti daroma nuoroda į TPSS gamintojo informacinio dokumento 4.2 punkte nurodytą aprašą): …
      3.1.3.2.   Dar nepatvirtintų apsauginių signalizacijos sistemų atveju: …
      3.1.3.2.1.   Apsauginės signalizacijos sistemos ir su ja susijusių transporto priemonės dalių išsamus aprašas: …
      3.1.3.2.2.   Pagrindinių apsauginės signalizacijos sistemos sudedamųjų dalių sąrašas: …
      3   DALIS
      Informacinis dokumentas kai taikoma, pagal Taisyklės Nr. 97 III dalį, susijusią su sudedamosios dalies arba atskiro techninio mazgo EEK tipo patvirtinimu, atsižvelgiant į imobilizavimo sistemą
      (Didžiausias formatas: (210 × 297 mm))
      1.   Bendrosios nuostatos
      1.1.   Markė (gamintojo prekės pavadinimas): …
      1.2.   Tipas: …
      1.3.   Tipo identifikavimo priemonės, jei paženklinta ant įtaiso (5): …
      1.3.1.   To ženklo vieta: …
      1.4.   Gamintojo pavadinimas ir adresas: …
      1.5.   EEK patvirtinimo ženklo vieta: …
      1.6.   Surinkimo gamyklos (-ų) adresas (-ai): …
      2.   Transporto priemonės aprašas
      2.1.   Apsauginės signalizacijos sistemos ir su ja susijusių transporto priemonės dalių išsamus aprašas: …
      2.1.1.   Pagrindinių apsauginės signalizacijos sistemos sudedamųjų dalių sąrašas: …
      2.1.2.   Priemonės prieš netikrą pavojaus signalą: …
      2.2.   Įtaiso suteikiamos apsaugos sritis: …
      2.3.   Įtaiso įjungimo / išjungimo būdas: …
      2.4.   Veiksmingų pakaitinių kodų (jei taikoma) derinys: …
      2.5.   Pagrindinių įtaiso sudedamųjų dalių ir, jei taikoma, jų nuorodinių ženklų sąrašas: …
      3.   Brėžiniai
      3.1.   Pagrindinių įtaiso sudedamųjų dalių brėžiniai (juose turi būti nurodyti EEK patvirtinimo ženklui arba nuorodiniam ženklui skirta vieta (jei taikoma): …
      4.   Instrukcijos
      4.1.   Transporto priemonių, kuriose skirta montuoti įtaisą, sąrašas: …
      4.2.   Įrengimo būdo aprašas, iliustruotas nuotraukomis ir (arba) brėžiniais: …
      4.3.   Naudojimo instrukcijos: …
      4.4.   Techninės priežiūros instrukcijos (jeigu yra): …
      
         (1)  Jeigu tipo identifikavimo priemonės sudarytos iš ženklų, netinkančių transporto priemonės, sudėtinės dalies ar atskiro techninio mazgo, kuriems skirtas šis informacinis dokumentas, tipams apibūdinti, tokie ženklai dokumentuose žymimi simboliu „?“ (pvz., ABC??123??).
      
         (2)  Išbraukti, kas netaikoma (jei tinka daugiau nei vienas variantas, tam tikrais atvejais nieko nereikia išbraukti).
      
         (3)  Jeigu tipo identifikavimo priemonės sudarytos iš ženklų, netinkančių transporto priemonės, sudėtinės dalies ar atskiro techninio mazgo, kuriems skirtas šis informacinis dokumentas, tipams apibūdinti, tokie ženklai dokumentuose žymimi simboliu „?“ (pvz., ABC??123??).
      
         (4)  Kaip apibrėžta Suvestinės rezoliucijos dėl transporto priemonių konstrukcijos (R.E.3) 7 priede (dokumentas TRANS/WP.29/78/Rev.1, su pakeitimais).
      
         (5)  Jeigu tipo identifikavimo priemonės sudarytos iš ženklų, netinkančių transporto priemonės, sudėtinės dalies ar atskiro techninio mazgo, kuriems skirtas šis informacinis dokumentas, tipams apibūdinti, tokie ženklai dokumentuose žymimi simboliu „?“ (pvz., ABC??123??).
   
   
      2 PRIEDAS
      PRANEŠIMAS
      (Didžiausias formatas: A4 (210 × 297 mm))
      
         
   
   
      3 PRIEDAS
      PRANEŠIMAS
      (Didžiausias formatas: A4 (210 × 297 mm))
      
         
   
   
      4 PRIEDAS
      PRANEŠIMAS
      (Didžiausias formatas: A4 (210 × 297 mm))
      
         
   
   
      5 PRIEDAS
      
         PATVIRTINIMO ŽENKLŲ IŠDĖSTYMAS
      
      A   PAVYZDYS
      1   pav.
      
      
         
      2   pav.
      
      
         
      3   pav.
      
      
         
      1 paveiksle pateiktas prie transporto priemonės arba TPASS tvirtinamas patvirtinimo ženklas rodo, kad susijęs tipas buvo patvirtintas pagal Taisyklę Nr. 97 su 01 serijos pakeitimais Nyderlanduose (E 4); patvirtinimo numeris – 011234.
      2 paveiksle pateiktas prie transporto priemonės arba imobilizatoriaus tvirtinamas patvirtinimo ženklas rodo, kad susijęs tipas buvo patvirtintas pagal Taisyklę Nr. 97 su 01 serijos pakeitimais Nyderlanduose (E 4); patvirtinimo numeris – 011234.
      3 paveiksle pateiktas prie transporto priemonės arba TPASS ir imobilizatoriaus tvirtinamas patvirtinimo ženklas rodo, kad susijęs tipas buvo patvirtintas pagal Taisyklę Nr. 97 su 01 serijos pakeitimais Nyderlanduose (E 4); patvirtinimo numeris – 011234.
      Pirmieji du patvirtinimo numerio skaitmenys rodo, kad patvirtinimas suteiktas pagal Taisyklės Nr. 97 su 01 serijos pakeitimais reikalavimus.
      B   PAVYZDYS
      
         
      Pirmiau pateiktas prie transporto priemonės tvirtinamas patvirtinimo ženklas rodo, kad susijęs tipas buvo patvirtintas pagal taisykles Nr. 18 (1) ir Nr. 97 Nyderlanduose (E 4), atsižvelgiant į apsauginę signalizacijos sistemą.
      Pirmieji du patvirtinimo numerio skaitmenys rodo, kad tuo metu, kai buvo suteikti šie patvirtinimai, į Taisyklę Nr. 18 jau buvo įtraukti 02 serijos pakeitimai, o į Taisyklę Nr. 97 – 01 serijos pakeitimai.
      
         (1)  Antrasis numeris pateiktas tik kaip pavyzdys.
   
   
      6 PRIEDAS
      
         ATITIKTIES PAŽYMĖJIMO PAVYZDYS
      
      
         
   
   
      7 PRIEDAS
      
         ĮRENGIMO PAŽYMĖJIMO PAVYZDYS
      
      
         
   
   
      8 PRIEDAS
      
         7.2.11 PUNKTAS IR 19 SKIRSNIS
      
      Keleivių salono apsaugos sistemų bandymas
      
         
   
   
      9 PRIEDAS
      
         ELEKTROMAGNETINIS SUDERINAMUMAS
      
      Pastaba. Atliekant elektromagnetinio suderinamumo bandymus, taikoma 1 arba 2 dalis, atsižvelgiant į bandymų įrangą.
      1.   ISO METODAS
      Atsparumas trikdžiams, perduodamiems maitinimo linijomis
      Maitinimo linijoms, taip pat kitoms TPSS arba ASS jungtims, kurios gali būti funkcionaliai sujungtos su maitinimo linijomis, pagal tarptautinį standartą ISO 7637–2:2004 perduodami 1, 2, 2a/2b, 3a, 3b, 4 ir 5a/5b bandomieji impulsai.
      5 impulso atveju 5b impulsas perduodamas transporto priemonėse, kuriose įrengtas kintamosios srovės generatorius su vidinio ribojimo diodu, o impulsas 5a perduodamas kitais atvejais.
      2 impulso atveju 2a impulsas perduodamas visada, o 2b impulsas gali būti perduodamas sutarus gamintojui ir patvirtinimą suteikiančioms technikos tarnyboms.
      Pritarus technikos tarnybai 5a/5b bandomojo impulso nereikia perduoti šiomis aplinkybėmis:
      
                  a)
               
               
                  suteikiant TPASS, kurios tipas turi būti patvirtintas kaip atskiro techninio mazgo tipas ir kurią numatoma įrengti transporto priemonėje be jokių kintamosios srovės generatorių, tipo patvirtinimą.
                  Šiuo atveju TPASS gamintojas:
                  
                              i)
                           
                           
                              informacinio dokumento 4.5 punkte (1A priedo 1 dalis) nurodo, kad šiame punkte nustatytas reikalavimas TPASS nebuvo taikomas (vadovaujantis šios taisyklės I dalimi); ir
                           
                        
                              ii)
                           
                           
                              informacinio dokumento 4.1 punkte išvardija transporto priemones, kuriose ketinama įrengti TPASS, o 4.2 punkte pateikia atitinkamas montavimo sąlygas;
                           
                        
            
                  b)
               
               
                  suteikiant transporto priemonės tipo patvirtinimą, atsižvelgiant į ASS, kurią numatoma įrengti transporto priemonėje (-ėse) be jokių kintamosios srovės generatorių.
                  Šiuo atveju informacinio dokumento 3.1.3.1.1 punkte (1A priedo 2 dalis) transporto priemonės gamintojas nurodo, kad šiame punkte nustatytas reikalavimas ASS netaikomas dėl montavimo sąlygų pobūdžio.
               
            
                  c)
               
               
                  suteikiant transporto priemonės tipo patvirtinimą, atsižvelgiant į įrengiamą ASS, kurios tipas patvirtintas kaip atskiro techninio mazgo tipas ir kurią numatoma įrengti transporto priemonėje be jokių kintamosios srovės generatorių.
                  Šiuo atveju informacinio dokumento 3.1.3.1.1 punkte (1A priedo 2 dalis) gamintojas nurodo, kad šiame punkte nustatytas reikalavimas ASS įrengimui netaikomas, kai paisoma atitinkamų montavimo sąlygų.
                  Šis reikalavimas netaikomas tais atvejais, kai, tvirtinant atskirą techninį mazgą, informacija, kurią būtina nurodyti 1A priedo 2 dalies 3.1.3.1.1 punkte, jau buvo pateikta.
               
            Neįjungta ir įjungta TPASS ir (arba) ASS
      Perduodami 1–5 bandomieji impulsai. Perduodant visus bandomuosius impulsus, funkcinė būsena turi atitikti nurodytąją 1 lentelėje.
      
         1   lentelė
      
      
         Stiprumo laipsnis ir funkcinė būsena (taikoma maitinimo linijoms)
      
      
                  Bandomojo impulso numeris
               
               
                  Bandymo lygis
               
               
                  Funkcinė būsena
               
            
                  1
               
               
                  III
               
               
                  C
               
            
                  2a
               
               
                  III
               
               
                  B
               
            
                  2b
               
               
                  III
               
               
                  C
               
            
                  3a
               
               
                  III
               
               
                  A
               
            
                  3b
               
               
                  III
               
               
                  A
               
            
                  4
               
               
                  III
               
               
                  B
               
            
                  5a/5b
               
               
                  III
               
               
                  A
               
            Atsparumas signalų perdavimo linijose atsirandantiems trikdžiams
      Su maitinimo linijomis nesujungti laidai (pvz., specialios signalų perdavimo linijos) bandomi pagal tarptautinio standarto ISO/DIS 7637:1993 3 dalį. Perduodant visus bandomuosius impulsus, funkcinė būsena turi atitikti nurodytąją 2 lentelėje.
      
         2   lentelė
      
      
         Bandymo lygis ir funkcinė būsena (taikoma signalų perdavimo linijoms)
      
      
                  Bandomojo impulso numeris
               
               
                  Bandymo lygis
               
               
                  Funkcinė būsena
               
            
                  3a
               
               
                  III
               
               
                  C
               
            
                  3b
               
               
                  III
               
               
                  A
               
            Atsparumas spinduliuojamiems aukšto dažnio trikdžiams
      Transporto priemonėje įrengtos TPASS ir (arba) ASS atsparumo bandymai gali būti atliekami taikant Taisyklės Nr. 10 su 02 serijos pakeitimais reikalavimus ir 6 priede aprašytus transporto priemonių, o 9 priede – atskirų techninių mazgų bandymų metodus.
      Elektros trikdžiai, kuriuos sukelia elektrostatinės iškrovos
      Atsparumas elektros trikdžiams bandomas pagal techninę ataskaitą ISO/TR 10605–1993.
      Sutikus technikos tarnybai, šis reikalavimas gali būti netaikomas šiais atvejais:
      
                  a)
               
               
                  suteikiant TPASS tipo patvirtinimą, kai jos tipas turi būti patvirtintas kaip atskiro techninio mazgo tipas.
                  Šiuo atveju TPASS gamintojas:
                  
                              i)
                           
                           
                              informacinio dokumento 4.5 punkte (1A priedo 2 dalis) nurodo, kad šiame punkte nustatytas reikalavimas TPASS nebuvo taikomas (vadovaujantis šios taisyklės I dalimi), ir
                           
                        
                              ii)
                           
                           
                              informacinio dokumento 4.1 punkte išvardija transporto priemones, kuriose ketinama įrengti TPASS, o 4.2 punkte pateikia atitinkamas montavimo sąlygas;
                           
                        
            
                  b)
               
               
                  Suteikiant transporto priemonės tipo patvirtinimą, atsižvelgiant į ASS.
                  Šiuo atveju informacinio dokumento 3.1.3.1.1 punkte (1A priedo 2 dalis) transporto priemonės gamintojas nurodo, kad šiame punkte nustatytas reikalavimas ASS netaikomas dėl montavimo sąlygų pobūdžio.
               
            
                  c)
               
               
                  Suteikiant transporto priemonės tipo patvirtinimą, atsižvelgiant į įrengtą TPASS, kurios tipas patvirtintas kaip atskiro techninio mazgo tipas.
                  Šiuo atveju informacinio dokumento 3.1.3.1.1 punkte (1A priedo 2 dalis) gamintojas nurodo, kad šiame punkte nustatytas reikalavimas ASS įrengimui netaikomas, kai paisoma atitinkamų montavimo sąlygų.
                  Šis reikalavimas netaikomas tais atvejais, kai, tvirtinant atskirą techninį mazgą, informacija, kurią būtina nurodyti 1A priedo 2 dalies 3.1.3.1.1 punkte, jau buvo pateikta.
               
            Spinduliavimas
      Bandymai atliekami pagal Taisyklės Nr. 10 su 02 serijos pakeitimais reikalavimus ir 4 bei 5 prieduose aprašytus transporto priemonių, o 7 ir 8 prieduose – atskirų techninių mazgų bandymų metodus.
      2.   IEC METODAS
      Elektromagnetinis laukas
      Su TPASS ir (arba) ASS atliekamas pagrindinis bandymas. Su sistema atliekamas poveikio elektromagnetiniu lauku bandymas, nustatytas IEC leidinyje 839–1-3–1998 aprašytame A-13 bandyme, taikant 20–1 000 MHz dažnių intervalą ir 30 V/m elektromagnetinio lauko stiprį.
      Be to, su TPASS ir (arba) ASS atliekami atitinkamai trumpalaikio elektros laidumo ir sankabos bandymai, aprašyti ISO 7637–1:1990, ISO 7637–2:1990 ir ISO 7637–3:1993.
      Elektros trikdžiai, kuriuos sukelia elektrostatinės iškrovos
      Su TPASS ir (arba) ASS atliekamas pagrindinis bandymas. Su sistema atliekamas atsparumo elektrostatinėms iškrovoms bandymas, aprašytas EN 61000–4-2 arba ISO/TR 10605–1993 (gamintojo nuožiūra).
      Spinduliavimas
      Su TPASS ir (arba) ASS atliekami radijo dažnių trikdžių slopinimo bandymai pagal Taisyklės Nr. 10 su 02 serijos pakeitimais reikalavimus ir 4 bei 5 prieduose aprašytus transporto priemonių, o 7 ir 8 prieduose – atskirų techninių mazgų bandymų metodus.
   
   
      10 PRIEDAS
      
         MECHANINIU RAKTU VALDOMO JUNGIKLIO REIKALAVIMAI
      
      
                  1.
               
               
                  Raktu valdomo jungiklio cilindras virš dangčio neturi kyšoti daugiau kaip 1 mm ir iškyša turi būti kūgio formos.
               
            
                  2.
               
               
                  Cilindro šerdies ir jo korpuso jungtis turi gebėti išlaikyti 600 N tempiamąją jėgą ir 25 Nm sukimo momentą.
               
            
                  3.
               
               
                  Raktu valdomas jungiklis apsaugomas taip, kad jo nebūtų galima pragręžti.
               
            
                  4.
               
               
                  Rakto forma privalo būti tokia, kad jis turėtų bent 1 000 veiksmingų derinių.
               
            
                  5.
               
               
                  Raktu valdomo jungiklio neturi būti įmanoma pasukti raktu, kuris nuo tam jungikliui skirto rakto skirtųsi tik vienu deriniu.
               
            
                  6.
               
               
                  Raktu valdomo išorinio jungiklio anga raktui uždengiama slankiuoju dangteliu arba kitaip apsaugoma, kad į ją nepatektų purvo ir (arba) vandens.